大方廣圓覺修多羅了義經說誼

卷上

曦陽山沙門 涵虛堂 得通解

總目次

卷上          文殊章第一      普賢章第二      普眼章第三

卷中          金剛藏章第四    彌勒章第五      淸淨慧章第六

威德自在章第七

卷下          淨業章第九      普覺章第十      圓覺章第十一

賢善首章第十一

p7-123

大有三義 曰體大 曰相大 曰用大 圓覺體寬 範圍天地 囊括十虛 圓無際涯 此體之大也(經云如來藏究竟圓滿等是也) 具足三德 無法不備 本有過恒沙淨功德相 此相之大也(所謂陀羅尼門 與所謂三德秘藏是也) 能凡能聖 能染能淨 擧體隨緣 成就一切事法 此用之大也(經云流出一切淸淨 眞如菩提涅槃 及波羅密 敎授菩薩 又云一切衆生 種種幻化 皆生如來圓覺妙心是也) 體相用三 皆有周□含容無窮無盡之義 此所以皆名爲大也 諸經論中 凡所謂大與無窮無盡之義 皆根此而言也 方是止義 亦是正義 止有三義 曰制止 曰安止 曰雙止 制止亦正也 安止亦正也 雙止亦正也 反是則邪也 三中有一無二則偏也 有二無一亦偏也 三止備修然後 不備不邪 而方能正也(經云得正住持 不墮邪見等是也) 偏過絶非 超乎物外 制止之正也(經云遠離一切虛妄境界等是也) 攝散歸正 安於義理 安止之正也(經中修習觀門 隨順覺性等是也) 是非情盡

中

能所兩忘 雙止之正也(經云於此證中 無能無所 畢竟無證亦無證者等是也) 凡有情執 蕩盡無餘 一向隨順覺性 更不墮偏邪 此所以爲方也 凡所謂止持作犯 作持止犯 與所謂不偏不邪之義 皆攝於此也 廣亦有三義 一自利行之廣也 二利他行之廣也 三自他平等 圓融無際之廣也 備修萬行 斷盡諸障 此自利行之廣也(經中斷障則云遠離諸病 乃至云遠離諸障 現德則云根塵普淨 一切淸淨等是也 推以及物 廣令度脫 此利他行之廣也(章章先擧當會之衆 次爲末世衆生 諸佛開示 至於普覺圓覺二章 則專爲末世 請開方便等是也) 於惡斷 斷而無斷 於善作 作而無作 於物化 化而無化 持犯兩忘 自他平等 此圓融無際之廣也(經云不與法□求法脫等是也) 凡有所斷無不斷 凡有所作無不作 凡有所度無不度 乃至不厭生死 不愛涅槃 生死涅槃 去住無碍 此所以爲廣也 凡所謂擴而充之 推以及物 與所謂融通無碍之義 皆攝於此也 圓亦有三義 一自覺之圓也 二覺他之圓也 三究竟之圓也 斷惑成德 障盡覺滿 此自覺之圓也 普攝三根 同歸圓覺 此覺他之圓也 證無所證化無所化

下

證化圓極 而無所不極 此究竟之圓也 理極情忘 混聖同凡 無一毫偏局之見 此所以爲圓也 凡所謂圓與究竟滿足之義 皆攝於此也 覺亦有三義 一本覺 二始覺 三本始無二之覺也 本覺名大 自覺名方 覺他名廣 自他覺滿 還同本覺 名爲圓覺 本覺何名爲大 夫覺之爲覺也 語其體則包容無際 語其相則具衆德相 語其用則流出無窮 彌滿淸淨 虛徹靈通 在聖而爲菩提 爲涅槃 而亦不增 在凡而爲煩惱 爲生死 而亦不減 如天皎月 不分染淨美惡 不問貧富貴賤 普令一切同荷照臨 如是妙體 括宇宙而不寬處毫末而不微 該過未而無始無終 □塵刹而無虧無缺 無在不在 無時不然 此本覺之所以爲大也 自覺何名爲方 夫在纏之衆 忽因師指 忽自廻機 返照淸淨具足之相 而生信解 於是 舍邪歸正 背惡從善 廻煩惱爲菩提 廻無明爲般若 轉生死爲涅槃 此自覺之所以爲方也 覺他何名爲廣 旣能自覺 斷惑成德 普觀衆生

p 7-124

同稟而迷 於是 雲布慈門 波騰行海 現種種形 說種種法 廣能饒益一切有情 此覺他之所以爲廣也 又自覺名方而兼帶廣義 覺他名廣而兼帶方義 止惡則無惡不斷 行善則無善不持 可離而無所不離 可作而無所不作 此自覺者之所以爲方而兼能廣也 普令一切 亦如我止而無所不止 亦如我作而無所不作 此利他者之所以爲廣而兼能方也 自他覺滿 還同本覺 何名爲圓覺 雖然自證 取證之心 猶存 能所之見 未亡 則豈得名爲極證 雖然化物 內猶未忘能化之心 外猶見有所化之境 則豈得名臺大化 取證情忘然後 方爲極證 生佛見盡然後 方爲大化 極證大化之境 冥同本覺 緣起無碍 邪正善惡 染淨是非 聖凡迷悟 混爲一境 菩提煩惱 不相留碍 生死涅槃 亦不相違 智慧愚癡 通爲般若 地獄天宮 皆爲淨土 擒縱在握 順逆臨時 此自他覺滿 還同本覺之所以爲圓覺者也 梵語阿□多羅三□三菩提 此云無上正□正覺

中

所謂無上正□正覺 卽此所謂大方廣圓覺者也 無上 卽大也 正□ 卽方廣也 正覺 卽圓覺也 正智自覺 □智覺他 自覺覺他 皆不偏邪 謂之正□正覺 方之能所兩忘 廣之自他平等 圓之究竟圓極 覺之本始無二之義 皆同正覺之義也 故知所謂正覺 卽所謂圓覺也 夫先大而次方 先方而次廣 先方廣而後圓者 何也 大以信解言 方以自利言 廣以利他言 圓以證化言也 以信解爲大者 所信解者大也 以自利爲方者 自所行者正也 以利他爲廣者 利於人者廣也 以證化爲圓者 所證化者圓也 先大而次方者 解圓而行方也 解圓者 解通善惡染淨死生幽明之理故也 如云智周乎萬物者也 所謂事無不知 理無不通是也 行方者 行有進止取舍 貞正不流之義故也 如云旁行而不流 又如敬以直內義以方外者也 所謂止惡趨善 舍邪歸正是也 先方而次廣者 德有餘則 推以及物 施而無吝故也 如云安土敦乎仁故 能愛 又如有善於己然後

下

可以責人之善 無惡於己然後 可以正人之惡者也 所謂攝善攝律 饒益有情是也 先方廣而後圓者 旣因取舍 自他行立 又能取舍情亡 能所見盡然後 方能造於極證大化之境 此以道無方體而得然也 如云神無方而易無體者也 所謂無修無證 與所謂無生於化 不生無化等是也 此所以先大而次方 先方而次廣 先方廣而後圓者也 夫大與圓 名異而義同 所謂大圓滿覺是也 信解與證化 始終而一貫 所謂契文殊之妙智 宛是初心 入普賢之行門 曾無別體者是也 又大與廣相類 方與圓相應 旣知同體之覺 大無邊際 自他無殊 又能推以及物 廣令開悟 此大與廣相類者也 成大覺王 廣度群品是也 如易大以配於天 廣以配於地 智以言其大 仁以言其廣 夫能兼仁智之德 合天地之道然後 能範圍曲成寬容廣大 而得名爲聖也 故曰夫易聖人所以崇德而廣業也 崇德者 智周乎萬物而高明如天也 如所謂正□知也 廣業者 道濟天下而廣博如地也

p 7-125

如所謂洪慈濟物也 所謂廣大其義若此 旣能舍邪歸正 斷惑成德 又能混凡同聖 圓應無方 此方與圓相應者也 欲得成此圓 先須方於圓是也 經中先列凡賢聖位 而結之以如來曰一切障碍 卽究竟覺 如儒典先擧諸賢 統之以夫子曰無可無不可 此所以先方而後圓者也 易云知崇禮卑 崇效天卑法地 成性存存道義之門 盖天包地外而含裏無際 高也大也圓也 地居天中而厚重不遷 卑也廣也方也 三才萬物 共由曰道 聖人體之而普應無偏 圓也 由仁而行得其宜曰義 聖人以之而守正不流 方也 唯聖人然後 同天地混聖凡 能方能圓而無適不可也 如云聖性無不通是也 大聖已降 未免有偏局之見 癡迷之惑 故云仁者見之 謂之仁 智者見之謂之智 百姓日用而不知 此則未見道之大全而不得 能方能圓者也 所謂方圓 其義若此 大方廣者 無因果中開因果也 方廣圓者 廻因果而歸無因果也 所謂無不從此法界流 無不還歸此法界是也

中

悟已而修 自行化他 大方廣也 修已趣證 證無所證 證已開化 化無所化 證化俱圓 自在無碍 方廣圓也 此皆所以莊嚴覺路 非嚴之嚴也 嵩明敎之言 曰聖人道性 必先夫因果修證 諒哉斯言 以十二章配之 則文殊一章 依信解門而明其大也 普賢至淨業等八章 依自利門而明其方也 普覺一章 依利他門而明其廣也 圓覺一章 依證化究竟門而明其圓也 文殊一章 依信解門而明其大者 何也 文云有大陀羅尼門 名爲圓覺 流出一切淸淨 眞如菩提涅槃 及波羅密等 此所以明其大也 又云一切如來 皆依圓照淸淨覺相 永斷無明 方成佛道 所謂圓照者 卽信解之謂也 此所以文殊一章 依信解門而明其大也 普賢至淨業等八章 依自利門而明其方者 何也 章章所現 皆是斷惑現德 而於眞妄邪正 決澤分明 去就精詳 而含制止安止雙止之義 此所以普賢等八章 依自利門而明其方也 於中亦有廣義 是兼非正也 普覺一章 依利他門而明其廣者

下

何也 普覺云者 普以吾覺 覺後覺之謂也 文云使諸衆生 求何等人 依何等法 乃至云 令彼群盲 不墮邪見 普攝群機 廣令開悟 此所以普覺一章 依利他門而明其廣也 於中不無方義 亦是兼非正也 圓覺一章 依證化究竟門而明其圓者 何也 圓覺云者 自他覺滿 究竟圓極之謂也 文云我等 今者已得開悟 自證之圓也 攝盡群機 同歸圓覺 化物之圓也 已悟之言 攝盡之義 前所未現而此獨有之 此所以圓覺一章 依證化究竟門而明其圓也 但於中普賢普眼二章 是上根修證也 文含證義故也(普賢章云 離幻卽覺普眼章云 垢盡明現 又云其能證者 無作止任滅等是也) 金剛等六章 中根修證也 淨業章所明 專是因窮趣果者 所斷之細相也 斷盡此相則能證入故也 普覺圓覺二章 證化圓極之境而下根之所資也 故兼屬下根之修證也 到此 正宗已周而堪傳爲後軌故 復有賢善首章也 此則屬於流通而結現諸章之大旨也 夫大方廣圓覺五字 攝盡諸章之大義 十二諸章

p 7-126

同現一題之妙旨 了然可見 如臨寶鏡 所證之法 曰大覺 曰圓覺 曰妙覺 能證之人 能證之智 亦曰大覺 亦曰圓覺 亦曰妙覺 能所證 同其名者 何也 極證之境 人法雙忘 雙忘亦寂 理智俱圓 俱圓亦泯 俱圓俱泯 能所無二故 能所證同其名也 所證之法 曰大覺 曰圓覺 曰妙覺者 如云空生大覺中 又云有大陀羅尼門 名爲圓覺 又云無上妙覺 □諸十方等是也 能證之人 能證之智 亦曰大覺 亦曰圓覺 亦曰妙覺者 如云大覺世尊 圓覺菩薩妙覺菩薩等是也 夫悟修證化 乃一經之大旨 而群經之所宗也 然諸部中 或有以本始二覺言 或有以自他二覺言 而於解行證化 互現而未盡 若事周理圓 詳盡悉備者 大華嚴外 唯此一部而已 與華嚴異者 但廣略不同耳 所謂大方廣圓覺者 卽彼所謂大方廣佛者也 佛名爲覺 自他覺滿之謂也 所謂滿覺 卽此所謂圓覺也 此所以大同也 以悟修證化四者 恢張廣布 莊嚴法界者 華嚴也

中

所以云 以陀羅尼無盡寶 莊嚴法界實寶殿 旣云無盡則大小偏圓 權實頓漸 了不了義 攝盡無遺 如海納流 包容無際也 此所以稱華嚴爲大敎 而亦名爲圓也 此所謂修多羅了義經者 於無盡修多羅中 別取了義直指當機之經也 所以特稱斯經爲了義 而亦名爲頓也 此所以小異也 經是經緯義 經緯卽縱橫之義也 如上妙旨 橫說竪說 或破或立 以名句文 錯綜成法 以爲萬代儀軌 開生物解 令到彼岸 此所謂經也 所謂大方廣圓覺修多羅了義經者 其義以此 頌曰甚深妙法妙難宣 擧目分明已現前 若了一題無一字 看經何更逐言詮 佛常隨衆 數盈千餘菩薩海會 十萬其衆 阿難何緣 獨稱我聞 而又其言 冠諸經首 流傳千古 其故何哉 阿難十大弟子中 以多聞稱第一者也 夫難之爲賢 早植德本 聽悟過人 更承宿願 常侍於佛 佛所宣說 乃至一句一偈 未嘗載諸方策 但向胸中 憁持不忘 當佛滅度 但問經首所安名字 佛令安如是等言

下

佛滅度後 亦因迦葉先得漏盡 方始結集 初升法座 衆起三疑 如是一唱 群疑頓釋 故知如是等言 佛所親囑 而阿難曾所免疑之辭也 而其一言 冠於四十九年所說之經首 隨法門之所在 傳千古而來今 遭人人之齒錄 □箇箇而稱美 豈不□歟 金口親宣之敎海 溢于西乾 盈于東震 熏人耳目 發人良心 法輪在在而流通 慧命繩繩而不絶 是誰之功歟 以山海惠自在通王得記者 豈徒然哉 凡於經中問答之外 始而時處主伴 次而進問威儀 終至信受奉行 皆經家敍置之辭也 今當時處主伴 頌曰

光明藏裏融凡聖 平等會中現化儀 不下一言聲振地 發言終不露全機

□如是我聞 一時 婆伽婆

如是者 通指向下所說之法也 我聞者 謂如是之法 我從佛聞也 一時者 若記年月則隨經不同 若云一時 則略而通諸故 但云爾 婆伽婆 佛之異稱 言含多義故 存梵不譯

p 7-127

□入於神通大光明藏 三昧正受 一切如來 光嚴住持 是諸衆生 淸淨覺地 身心寂滅 平等本際 圓滿十方 不二隨順 於不二境 現諸淨土 與大菩薩摩訶薩十萬人俱 其名曰文殊師利菩薩 普賢菩薩 普眼菩薩 金剛藏菩薩 彌勒菩薩 淸淨慧菩薩 威德自在菩薩 辨音菩薩 淨諸業障菩薩 普覺菩薩 圓覺菩薩 賢善首菩薩等 而爲上首與諸眷屬 皆入三昧 同住如來平等法會

物所畜曰藏 有含攝義 有出生義 卽指覺體也 指覺體而言此者 而此覺體 衆德之所蘊 而通光之所從現故也 三昧正受者 卽此覺體 不對外緣 虛明自照之時也 所謂入者與此虛明自照之體 隨順安住之謂也 而此虛明自照之藏中 非獨如來隨順安住 一切如來 交光互嚴 所同住持之處也 非獨佛佛所同住持 一切衆生 亦非分外 只爲身心之所碍 不能於中隨順安住 於此藏中 所有身心 本自寂滅 以身心之迹而觀之 則聖凡似異 以寂滅之體而觀之 則生佛平等 而此平等本際

中

卽周□含容圓融無二之境也 佛於此中 隨順安住 不離寂定 應緣現土 菩薩十萬 而以爲伴 而此十萬 各與眷屬 皆入三昧 同佛妙境也

文殊章第一

不測曰妙 衆元曰首 所謂妙首者 蘊衆德而不露 神不可測 處萬變而不屈 高不可仰之謂也 菩薩十萬特令文殊起敎者 文殊以智寄位者也 夫智 萬行之先鋒而畢竟所造之妙也 萬行非此 皆成有漏 畢竟非此 皆成魔種 所以云 萬行中 一一不可無此君 又云不作此解 名善境界 若作此解 則受群邪 所以不作解者 由智之力也 佛欲令修圓覺者 先依智而起行故 令文殊發問 先明如來因地法行 因地法行卽所謂信解也 先須信解然後 方能起修趣證也 文殊所以最先發問者 以此 頌曰欲識如來因地行 看取文殊所問章 了悟法空空亦忘 從此轉愚成覺皇

□於是 文殊師利菩薩 在大衆中 卽從座起 頂禮佛足 右繞三□ 長□叉手而白佛言

下

從定起己 肅恭整容 先禮足叉手方陳辭達意 乃敬佛敬法之至也

□大悲世尊

諸佛出世 本爲度生 度生洪願 本由大悲故 凡欲請示法要 必先稱大悲

□願爲此會 諸來法衆 說於如來本起淸淨因地法行 及說菩薩 於大乘中 發淸淨心 遠離諸病 能使未來末世衆生求大乘者 不墮邪見 作是語已 五體投地 如是三請 終而復始

對畢竟言本起 對染習言淸淨 望果位言因地 對塵勞業用言法行 盖圓照而信解 則本因已成 畢當證果亦必背染習而淸淨 飜業用爲法行也 發淸淨心者 本有之覺 與佛無殊 但以妄想 而不證得 旣知如是 亦當作念 我所以異於佛者 但以妄想之垢也 必須背習治染 革故從新以復淸淨之源也 如是作念 名發淸淨心也 遠離諸病者 □害法身 病非一種 所以云諸 多方對治 脫盡無餘

p 7-128

故云遠離 能使等者 若欲度人 必先自度 自未得度 焉能度人 所以先爲菩薩 請說因地法行 次請自度度人之方也 作是語已等者 語已是勤 以表重法 水澄月現 感極應速

□爾時世尊 告文殊師利菩薩言 善哉善哉 善男子 汝等 乃能爲諸菩薩 諮詢如來因地法行 乃爲末世一切衆生 求大乘者 得正住持 不墮邪見 汝今諦聽 當爲汝說 時文殊師利菩薩 奉敎歡喜 及諸大衆 默然而聽

因地法行與及爲末世兩句之間 恐脫令諸菩薩 於大乘中 發淸淨心三句 又及爲之爲 恐是令字之誤 應云汝等 乃能爲諸菩薩 諮詢如來因地法行 令諸菩薩 於大乘中 發淸淨心 及令末世一切衆生 求大乘者 得正住持 不墮邪見 下文結答云 菩薩因此 於大乘中 發淸淨心 末世衆生 依此修行 不墮邪見 前後相應 分明無惑 得正住持者 圓覺體中 性相俱沈 百非斯絶 不爲性相有無等見所障 一向隨順覺性

中

所以得正住持也 反是則未免墮於邪見坑也 汝今諦聽等者 現爲當會懸爲末世 開示因行 令爲行本 上稱尊懷 下合機宜 所以稱善許說 月無私照 淨水偏現 法音至公 不入亂心 所以誡令諦聽 歡喜 言其法喜 默然 言其禪悅 內懷法喜禪悅 聽佛微言 所以云 歡喜默聽

□善男子 無上法王 有大陀羅尼門 名爲圓覺 流出一切淸淨 眞如菩提涅槃及波羅密 敎授菩薩

大 卽體相用三大之大也 陀羅尼卽所謂相大也 而含方義 流出一切淸淨眞如菩提涅槃 及波羅密 敎授菩薩 卽所謂用大也 而含廣義 陀羅尼 何名爲相 何名爲方 陀羅尼 言含多義故 存梵不譯 强飜之則此云摠持 塵沙德用 摠而持之之謂也 亦云能持 亦云能遮 持則持一切善法 遮則遮一切惡法 摠持塵沙德用 此相之大也 持善遮惡 此所以方也 流出一切淸淨眞如等法 敎授菩薩 何名爲用 何名爲廣 對僞言眞 對變言如 眞如 是去僞妄融變異之指南也

下

對煩惱言菩提 對生死言涅槃 菩提涅槃 是轉煩惱離生死之果法也 煩惱所統之塵勞 數盈八萬四千 波羅密 是轉彼雜染之妙方也 此皆不出止惡持善舍邪歸正之義也 流出如是等無量妙用 此用之大也 以此敎授菩薩 無機不攝 此所以廣也 如是無量德相 如是無量妙用 皆依體而有 此所以體大也 覺之所以爲覺 具如是三大故 名爲圓覺 此覺乃出纏最淸淨覺也 唯佛當之 故云無上法王 有大陀羅尼門 名爲圓覺 故知 歷悟修證化而無所不極者 是佛所有之圓覺也 凡所謂門者 有望千里而言者 有望堂室而言者 望堂室而言者 從淺至深之謂也 望千里而言者 從本至末之謂也 夫萬頃之波 本於大海 千差之路 根於一門 則今所謂門者 從本至末之謂也 喩圓覺爲衆德之本 萬行之元也 故一切修證方便 敎授法門 莫不由是而建立也 此圓覺之所以爲門也 此門 沒量絶涯 故曰大 具足三大 故曰圓 虛明寂照 故曰覺

p 7-129

□一切如來本起因地 皆依圓照淸淨覺相 永斷無明 方成佛道

初心所照之覺 非不具體用也 但體出情量 用隱凡心 初心識昧 照不及體 用不得盡 唯佛徹證其體 展盡其用故 初心之人 所照之覺 唯是在纏覺性淸淨之相而已 故云照淸淨覺相 如所謂所信境 是在纏性淨法界者是也 然相亦無邊 含攝衆德故 照曰圓照 但能圓照淸淨覺相 足以飜破無明 而成正覺故 一切如來 皆依圓照之功 斷惑而成道也 故知張萬行而趣證 證大覺而度生 皆依圓照之功也 故指云一切如來因地法行

□云何無明 善男子 一切衆生 從無始來 種種顚倒 猶如迷人 四方易處 妄認四大 爲自身相 六塵緣影 爲自心相 譬彼病目 見空中華 及第二月 善男子 空實無華 病者妄執 由妄執故 非唯惑此虛空自性 亦復迷彼實華生處 由此妄有輪轉生死 故名無明

明 是妙明明正之義也 無明 是背明向暗

中

失正投邪之義也 凡有背正投邪 皆曰顚倒 邪非一種 故云種種 性本精明 因何無明 夫虛明體上 忽然起惑 遂失眞明正慧 向暗投邪 如人忽迷 惑南爲北 惑東爲西也 盖妙明眞心 寂照同時 卽照而寂 名爲法身 卽寂而照 名爲眞智 眞智絶慮 法身無相 無相之身是眞身也 認色身爲自身 絶慮之智是眞心也 認緣慮爲自心 認緣慮爲自心 故迷眞智也 認色身爲自身 故迷法身也 此則非唯迷彼法身眞智 亦復不知色身緣慮之爲非眞也 此因最初不覺而致之也 如病眼見空 而空中見花 捏目見月 而月邊更見月也 法身比之則如彼大虛 色身比之則如彼空華 眞智比之則如彼眞月 緣心比之則如第二月也 眞身無相 而以色身爲身 眞心絶慮而以緣慮爲心 如空中見花月邊見月也 色身有相 而終歸散滅 緣心是妄 而隨塵起滅 由執生滅之體 而以爲實故 妄見輪轉生死 此是不覺之過也 卽無明之相也 若守妙明之體而常覺

下

以法身爲自身 眞智爲自心 則法身眞智 本無生滅之相故 必不見輪轉生死也 如來本起因地圓照淸淨覺相 正爲此也

□善男子 此無明者 非實有體 如夢中人 夢時非無 及至於醒 了無所得 如衆空華 滅於虛空 不可說言有定滅處 何以故 無生處故 一切衆生 於無生中 妄見生滅 是故說名輪轉生死

因迷 見有輪轉生死 及其圓照覺相 而反推其所以生死 所以起迷 則非唯生死無□ 迷亦無體 如人作夢 見種種物 及至於醒 物不可得 夢亦無□ 夢與物 皆無生處故也 亦如病眼望空 空中花起 病若得差 見花還滅 雖於空花 見起見滅 彼空中花 本無生處 亦無去處 生死輪轉 正如夢境 亦如空花 若推其原 實無生處 但以妄計 見生見滅 是故說名輪轉生死

□善男子 如來因地 修圓覺者 知是空華 卽無輪轉 亦無身心 受彼生死 非作故無 本性無故

圓照覺相 知眞本有 觀彼無明 了妄無體故

p 7-130

無所感之生死 亦無能感之身心 此非作爲而令無 性本空寂故也

□彼知覺者 猶如虛空 知虛空者 卽空華相 亦不可說無知覺性 有無俱遣是則名爲淨覺隨順

雖知眞本有 了妄元無 此了知之覺 亦本無生 又雖知彼覺之無生 此知還同身心生死之無生 亦如空花也 然但於有無 俱無分別 得契眞源 豈全無知 若謂無知 還同斷滅之見也 妙明本有之眞性 不同今日對治之覺故也 對治覺盡 則本明常存是則名爲隨順覺性

□何以故 虛空性故 常不動故 如來藏中 無起滅故 無知見故 如法界性 究竟圓滿 □十方故 是則名爲因地法行 菩薩因此 於大乘中 發淸淨心 末世衆生 依此修行 不墮邪見

身心是有 生死是動 空花則似有而非有 似動而非動 何故 指身心生死 言同空花 又見彼花滅之見 不同見彼花起之見也 知彼身心生死之無生 此知不同認身心之妄知

中

見生死之妄見 何故 復云彼知覺者 猶如虛空 又性自神解 本自有知 何故 旣言如空 復言卽空花相 又旣於知見 拂拂而拂盡 何故 復言不可說言無知覺性 夫指身心生死 而言同空花者 身心雖然似有 但以橫計而見其有 當體如空 有卽非有 生死雖然似動 但以橫計而見其動 動無動性 動常不動 所以指身心生死 言同空華 身心生死 知如空花 此知復言如空 知知如空 此知更言 卽空華相者 但以橫計 見有身心生死 如病目之見花起也 離橫計而不見有身心生死 如病除而見花滅也 由是見起見滅之知見 本由身心生死而致之 知知如空之知見 亦由見起見滅之知見而有之 皆未免爲知見之垢也 如來藏中 本無身心生死之起滅 亦無見起見滅之知見 亦無知知如空之知見 所以云 彼知覺者 猶如虛空 知虛空者 卽空華相 旣於知見 拂拂而拂盡 復云不可說言 無知覺性者 知是空花之知見 本因身心生死而有之 知知如空之知見

下

亦因知是空華之知見而有之 此皆對緣而有 對治之知見也 非本有之知見也 若本有之知見 則非因對治而有也 亦非從緣而得也 是如來藏妙圓眞常眞知見也 其量廣大 猶如法性 究竟圓滿 □周十方 非對治之知見所能及也 所以云 不可說言無知覺性 夫執認身心生死之知見 與夫從緣對治之知見俱遣 則本有淸淨覺相現前 此名本起因地法行 菩薩因此作念 本同於佛 因習乃異 要須治習 究竟淸淨 是爲發淸淨心也 衆生亦依此發心 修淸淨行 所以不墮邪見坑也

□爾時世尊 欲重宣此義 而說偈言 文殊汝當知 一切諸如來 從於本因地 皆以智慧覺 了達於無明 知彼如空華 卽能免流轉 又如夢中人 醒時不可得 覺者如虛空 平等不動轉 覺□十方界 卽得成佛道 衆幻滅無處 成道亦無得 本性圓滿故 菩薩於此中 能發菩提心 末世諸衆生 修此免邪見

知眞本有 了妄元空 從此 卽免生死之見

p 7-131

復能了悟知眞了妄之見 亦同空花 悉無所有 而此見盡之心 亦復不存 自造無迷無悟之境 安住不動 於是融物我而無間 混法界爲體性 此所以卽成佛道者也 所謂成道 對離幻垢 幻垢已滅 對治亦泯 所以云 成道亦無得

普賢章第二

博施之謂普 大德之謂賢 所謂普賢者 運大悲而無機不利 行萬行而無德不就之謂也 繼文殊而發問者 何也 文殊 主於信門者也 普賢 主於行門者也 文殊 主於信門故 請佛開示因地法行 先令一切 悟淨圓覺 普賢 主於行門故 請佛開示修行漸次 復令一切 依悟起修也 夫膏明相賴 目足更資 明不得膏 其明必窮 足不得目 其進必局 明因膏而益明 其明不窮 足因目而益進 其進不局 行之於解 猶膏之於明也 解之於行 猶目之於足也 解不得行 其解必虛 行不得解 其行必局 由是 若欲修行 須先悟解 若已悟解

中

須復起行 所以文殊 先令悟淨圓覺 普賢 次令依悟起修也 頌曰正解已成須起行 普賢所以問其方 離幻拂到無所離 不可離者是眞常

□於是普賢菩薩 在大衆中 卽從座起 頂禮佛足 右繞三□ 長□叉手 而白佛言 大悲世尊 願爲此會 諸菩薩衆及爲末世一切衆生 修大乘者 聞此圓覺淸淨境界 云何修行

修大乘者 與聞此圓覺兩句之間 恐脫開示修行方便漸次八字 應云大悲世尊 願爲此會諸菩薩衆 及爲末世一切衆生修大乘者 開示修行方便漸次 聞此圓覺淸淨境界 云何修行 謂旣能悟淨圓覺 須復起行 若欲起行 依何方便 漸次修習

□世尊 若彼衆生 知如幻者 身心亦幻云何以幻 還修於幻

菩薩萬行 摠依身心 若修萬行 智爲先導 旣曰彼知覺者 猶如虛空 知虛空者 卽空華相 則能修之智 是幻非實 旣曰知是空華 卽無輪轉 亦無身心 受彼生死 則所修行境 亦幻非實 能所修 旣皆是幻則幻幻一體 無由起修 所謂修行 其義安在

下

□若諸幻性 一切盡滅 則無有心 誰爲修行 云何復說修行如幻

旣曰身心知見 一切是幻 則幻空無體 同歸盡滅 夫如是則無有能修之者 孰能修於萬行 旣曰一切如幻 修行亦可說名爲幻 然修行趣果 是決定義 云何復說修行如幻

□若諸衆生 本不修行 於生死中 常居幻化 曾不了知如幻境界 令妄想心 云何解脫

若曰修行如幻 本無修行之理 則現有衆生 常居幻化 曾不了知如幻境界 妄想浮心 亂起亂滅 若不修行 所有妄想 云何解脫

□願爲末世一切衆生 作何方便 漸次修習 令諸衆生 永離諸幻

末世一切衆生 此句上下 疑皆有闕文 上當有此會諸菩薩衆六字 與及爲兩字 下當有開示修行方便漸次八字 應云願爲此會諸菩薩衆 及爲末世一切衆生 開示修行方便漸次

p 7-132

作何方便 漸次修習 令諸衆生 永離諸幻 上來問有三重 一問幻幻一體 無由起修 二問雖曰一切如幻 修行不可言空 三問雖曰修行本空 本無修行之理 衆生現墮妄見網中 所有妄想 若不修行 云何解脫 如是問已 請云若欲趣果 先離妄想欲離妄想 須假修行 若要修行 須知漸次 旣示圓覺淸淨境界 普令悟入 而爲行本 願更宣說修行漸次 令此會衆 及令末世一切衆生 遠離妄想而能趣證

□作是語已 五體投地 如是三請 終而復始 爾時世尊 告普賢菩薩言 善哉善哉 善男子 汝等 乃能爲諸菩薩 及末世衆生 修習菩薩如幻三昧方便漸次 令諸衆生 得離諸幻 汝今諦聽 當爲汝說 時普賢菩薩 奉敎歡喜 及諸大衆 默然而聽

旣令開悟 復欲示修 菩薩適請 所以稱善許說 末世衆生 與修習菩薩 兩句之間 恐脫諮問如來四字 應云汝等 乃能爲諸菩薩 及末世衆生諮問如來修習菩薩如幻三昧方便漸次 所謂諮者 訪問於善之義也 謂以修習菩薩如幻三昧之方便漸次 訪問於如來 而請令開示也 所謂問如來之語 十二章章 悉有其例也 菩薩三昧者 菩薩善修萬行 行行淸淨 無念無著之謂也 行行旣皆無著故 雖熾然作爲 同於幻化 畢竟非有 故云如幻修習 此行 若約上根固無漸次 然根有利鈍 造有難易故 方便漸次 不可不示 此菩薩所以請佛開示 而佛之所以稱善許說

□善男子 一切衆生 種種幻化 皆生如來圓覺妙心 猶如空華 從空而有 幻華雖滅 空性不壞 衆生幻心 還依幻滅 諸幻盡滅 覺心不動 依幻說覺 亦名爲幻 若說有覺 猶未離幻 說無覺者 亦復如是 是故幻滅 名爲不動

所謂衆生對如來而言之 則唯佛一人之外 皆名衆生 則內凡外凡 皆是衆生 故云一切內外旣皆衆生 則所有身心生死 同是幻也 但分段變易之異耳 故云種種 如是種種 離此圓覺 別無所從 故云皆生如來圓覺妙心 所謂離圓覺無六道 舍圓覺無三乘者是也

下

皆謂之幻者 覺心本淨 曾無起滅 凡有生心動念 皆是幻也 二乘之智 有對治六凡之能 菩薩之智 有對治二乘之能 雖優劣有異 而於淨覺心中 皆未免爲幻化 竟無所有 所以同謂之幻也 故云猶如空花從空而有 花從空起 亦從空滅 花雖滅而空性不壞 幻從覺生 還從覺滅 幻雖滅而覺性不動 衆生幻心 還依幻滅等者 二乘之智 雖未免爲幻化 若不以此對治六凡 則六凡永爲六凡 菩薩之智 亦未免爲幻化 若不以此對治二乘 則二乘永爲二乘 須以二乘之智 對治六凡菩薩之智 對治二乘 以佛知見 對治菩薩 如是對治 諸幻盡滅 則圓覺大智 朗然獨存 此所以衆生幻心 還依幻滅 諸幻盡滅 覺心不動者也 六凡之三毒十使 三乘之諦緣六度 皆爲幻化 盡屬緣生 比如大海 因風起浪也 雖淸濁有異 而皆名爲波浪也 緣盡幻滅 而覺心常存 如彼大海 風停波息 而依舊湛然也 幻盡覺顯之處 更不生心動念 快矣

p 7-133

然其人也 難得其有 大凡依幻說覺者 未忘知見者也 以幻爲所滅 以覺爲所現 而有去就欣厭之情 此所以爲知見 亦名之爲幻也 由是 若於幻盡覺現之處 更生心動念 以爲幻已滅矣 而覺心常存 則未忘於覺而墮於常見者也 此所以未忘於知見而未離於幻也 又聞此而更生心動念 以爲幻已滅矣 而覺亦無矣 則墮於斷見而亦未離於幻也 故知諸幻滅盡之處 無復生心動念 則覺心自現 比如磨鏡 垢盡明現也 其爲明也 不從外來 亦不中生 依舊湛然 虛明自照 名爲不動

□善男子 一切菩薩 及末世衆生 應當遠離一切幻化虛妄境界 由堅執持遠離心故 心如幻者 亦復遠離 遠離爲幻 亦復遠離 離遠離幻 亦復遠離 得無所離 卽除諸幻 比如鑽火 兩木相因 火出木盡 灰飛煙滅 以幻修幻 亦復如是 諸幻雖盡 不入斷滅 善男子 知幻卽離 不作方便 離幻卽覺 亦無漸次

修幻之義 說也說盡 更欲顯示知見之垢

中

及與方便漸次之義 又欲發明 但能遠離 若不生情 則無方便漸次之階 但成大乘圓頓之機 而復唱言 善男子 一切菩薩 及末世衆生 應當遠離一切幻化虛妄境界 乃至云知幻卽離 不作方便 離幻卽覺 亦無漸次 所謂遠離一切虛妄境界者 除佛一人隨順覺性之外 所有身心 所有知見 皆名幻化虛妄境界 故云一切 凡欲隨順覺性者 應當遠離如是一切虛妄境界 但能遠離 更不生情則無復幻化而已得名爲隨順覺性 何須更作方便 漸次修習 以未能如是 著著生情故 不得已有方便漸次之敎 所謂由堅執持遠離心故 心如幻者 亦復遠離 至離遠離幻 亦復遠離者 此所以發明知見之垢 而曲說方便 漸令修習者也 以如是方便漸次修習 淨盡無餘 此所以得無所離 卽除諸幻者也 漸次修習 淨盡無餘 比之以鑽木出火 木盡火滅者 何也 首楞云 空生大覺中 如海一□發 有漏微塵國 皆依空所生 則土因空有 木因土有 火因木有

下

木與火 雖因地有 若究其根 正是從空而有者也 故云性火眞空 性空眞火 周□十方 淸淨本然 離空無土 離土無木 離木無火 空比則大覺也 土比則盡衆生界也 兩木比之則能治所治也 所治如本木 所化之機也 能治如木燧 能化之方也 方卽悲智之謂也 火比則所現之覺也 卽所謂始覺也 始覺之現 因於悲智 悲智之興 因於機感 機之所從 攝衆生數 衆生所從 因於大覺也 離大覺無衆生 離衆生無當機 離當機無悲智 離悲智無始覺 故云離圓覺無六道 捨圓覺無三乘 又云因於衆生而起大悲 因於大悲 生菩提心 因菩提心 成等正覺 此如土因空有 木因土有 火因木有也 所謂木盡火滅者 抽釘拔楔 解□去縛 脫盡廉纖 淨盡無餘之比也 以火配於始覺者 如所謂直待金星現 歸家始到頭是也 所謂金星現 卽始覺發現之謂也 火是始覺之比也 而云滅者 始覺從今日而有者也 非如本有覺之究竟也 始覺之於本覺 如一朝風月於萬古長空

p 7-134

亦如眼花之發晴空也 亦未免爲幻也 幻從覺生 還從覺滅 如火從空生 還從空滅也 火從空滅 空性依舊湛然 幻從覺滅 覺性依舊不動 所以云 以幻修幻 亦復如是 諸幻雖盡 不入斷滅者也 如上方便 漸次之訓 出於佛之不得已也 若於最初離幻之處 更不生情則知幻卽離 離幻卽覺 更無方便 亦無漸次矣 此乃菩薩之正路 修行之捷徑也 衆生但爲知見之垢 未能踏著如是境界 致令如來 不得已有方便漸次之訓也

□一切菩薩 及末世衆生 依此修行 如是 乃能永離諸幻

頓漸之義 已具宣示 乃云利根之輩 依頓而修 鈍根之輩 依漸而修 是所應也 如是如是依敎而修 方能遠離諸幻 隨順覺性矣

□爾時世尊 欲重宣此義 而說偈言 普賢汝當知 一切諸衆生 無始幻無明 皆從諸如來 圓覺心建立 猶如虛空華 依空而有相 空華若復滅 虛空本不動 幻從諸覺生 幻滅覺圓滿 覺心不動故

中

若彼諸菩薩 及末世衆生 常應遠離幻 諸幻悉皆離 如木中生火 木盡火還滅 覺則無漸次 方便亦如是

幻從覺生 如花從空現 此迷眞成相之門也 幻滅覺性自如 花滅空性自若 此返流歸性之門也 旣現二門 勸令離幻 此則就此二門 偏現返流之門也 勸令離幻 而復言曰 離幻之中 頓漸有異 漸則如火因木出 木因火滅 木火俱盡 成畢竟空 此鈍根之人 雖能離幻 未能更不生情轉轉情生故 須轉轉離幻 方歸圓覺之比也 苟能離幻 更不生情 則不勞心力 覺自現前 所以道 知幻卽離 不作方便 離幻卽覺 亦無漸次 此則如斬一握絲 一斬一切斷 所以謂之頓也 此當利根者也

普眼章第三

日□照曰普 明了根曰眼 所謂普眼者 如日□照 無幽不燭 悲智普運 無所不周之謂也 繼普賢而發問者 何居 文殊現悟 普賢現修 悟修之理已著 起修之方難明故 菩薩欲以其所觀

下

而爲起修之方 普令修習如幻三昧 證入如來大寂滅海 請佛開示起修之方也 自他身心 如幻本空 凡聖依正 通爲一境 唯一淸淨 桓周法界 此普眼之所觀也 以此爲方以此作觀 則庶幾不涉他途 眞踏菩提正路故 稱其方曰正方便 稱其觀曰正思惟 依此起修 則行何爲而不成 幻何爲而不離乎 行旣成而幻旣離矣 則其於圓覺 何患其不悟入也 此普眼所以繼普賢而發問者也 頌曰

欲知離幻最先方 也應看取普眼章 身心幻依正觀滅 淸淨圓明佛境彰

□於是普眼菩薩 在大衆中 卽從座起 頂禮佛足 右繞三□ 長□叉手 而白佛言 大悲世尊 願爲此會 諸菩薩衆及爲末世一切衆生 演說菩薩修行漸次 云何思惟 云何住持 衆生未悟 作何方便 普令開悟 世尊 若彼衆生 無正方便 及正思惟 聞佛如來 說此三昧 心生迷悶 卽於圓覺 不能悟入 願興慈悲爲我等輩及末世衆生 假說方便 作是語已 五體投地 如是三請 終而復始

p 7-135

千里之行 起於一步 菩薩萬行 始於觀門 一步不正則步步妄涉他途 焉能直造所向之境也 所觀不正 則行行不由正道 焉能直證所求之果也 是以 要以正觀 開示迷徒 令不涉乎他途 能直至乎寶所 此普眼所以爲現未而發問者也 所謂正方便 正思惟者 卽所謂正觀也 無此正觀 則雖聞佛說 修習菩薩如幻三昧方便漸次 心生迷悶 不能悟入

□爾時世尊 告普眼菩薩言 善哉善哉 善男子 汝等 乃能爲諸菩薩 及末世衆生 問於如來修行漸次 思惟住持乃至假說種種方便 汝今諦聽 當爲汝說 時普眼菩薩 奉敎歡喜 及諸大衆默然而聽

普令衆生 先作正觀 方修萬行 亦佛本懷 故讚而許說 誡令諦聽也

□善男子 彼新學菩薩 及末世衆生 欲求如來 淨圓覺心 應當正念 遠離諸幻 先依如來 奢摩他行 堅持禁戒 安處徒衆 宴坐靜室 恒作是念 我今此身 四大和合 所謂髮毛瓜齒 皮肉筋骨

中

髓腦垢色 皆歸於地 睡涕膿血 津液涎沫 淡淚精氣 大小便利 皆歸於水 煖氣歸火 動轉歸風 四大各離 今者妄身 當在何處 卽知此身 畢竟無體 和合爲相 實同幻化 四緣假合 妄有六根 六根四大 中外合成 妄有緣氣 於中積聚 似有緣相 假名爲心 善男子 此虛妄心 若無六塵 則不能有 四大分解 無塵可得 於中緣塵 各歸散滅 畢竟無有緣心可見

遠遊之客 欲向本國 要求還鄕之正路 迷習之輩 欲證圓覺 須識還源之要術 所謂正念者 乃修行之妙門 離幻之正方 還源之要術者也 非此無由起修 終無離幻趣證之期也 所以云 欲求如來淨圓覺心 應當正念遠離諸幻 所謂正念 卽所謂正觀也 先依如來奢摩他行等者 大凡修行不出三學 因戒生定 因定生慧 此爲學之序也 定非戒而不成 慧非定而不發 所謂正念 卽慧也 作念觀察是也 所謂持戒 戒也 宴坐卽定也 奢摩他行是也 無定而入觀 非眞慧也 無戒而入定 非眞定也

下

若欲正念觀察 先須入定 若欲入定 先持禁戒 持戒入定 眞所謂奢摩他行也 先依此行 作念觀察 此所以爲正念也 如是正念觀察 方知身心 畢竟無體 而能遠離諸幻也 所謂應當正念 遠離諸幻者 此摠標也 謂先當正念思惟然後 方能遠離諸幻也 先依奢摩他 至恒作是念等文 示所以正念也 卽知此身 畢竟無體 至畢竟無有緣心可見 示所以離幻也 所謂先依者 先須持戒入定 行眞奢摩他行然後 作念觀察也 豈謂先奢摩他而後 方持戒也 先慧而次定 先定而次戒 無有是理也 所謂堅持禁戒 安處徒衆 宴坐靜室 乃持戒入定 行眞奢摩他行也 辨音章云 當持梵行 寂靜思惟 梵行戒也 寂靜定也 思惟慧也 卽此所謂堅持禁戒 宴坐靜室 作念觀察之義也

□善男子 彼之衆生 幻身滅故 幻心亦滅 幻心滅故 幻塵亦滅 幻塵滅故 幻滅亦滅 幻滅滅故 非幻不滅 比如磨鏡 垢盡明現 善男子 當知身心 皆爲幻垢 垢相永滅 十方淸淨

p 7-136

令求證圓覺之者 了身心爲幻垢 幷幻塵而悉滅 此滅復滅 無復更滅 非幻之覺性 本不隨幻生故 亦不逐幻滅 所以云 幻滅滅故 非幻不滅 比如磨鏡等者 盖盡十方界 聖凡依正 自他身心 皆於圓覺而爲幻垢 正如塵覆鏡明 令不得現也 今正念觀察 知幻卽離故 垢相英滅 十方淸淨 如彼古鏡 垢盡明現 而無障碍也 所以云 當知身心 皆爲幻垢 垢相永滅 十方淸淨

□善男子 比如淸淨摩尼寶珠 映於五色 隨方各現 諸愚癡者 見彼摩尼 實有五色 善男子 圓覺淨性 現於身心 隨類各應 彼愚癡者 說淨圓覺 實有如是身心自相 亦復如是 由此不能遠於幻化 是故我說身心幻垢 對離幻垢 說名菩薩 垢盡對除 卽無對垢及說名者

旣定身心爲幻垢 復欲明身心之所以爲幻垢 喩以摩尼 以現圓覺淸淨 本無身心 所有身心 但依外緣 而得成相 迷人不了 執以爲實 由是所有身心 不論染淨 皆於圓覺

中

而爲幻垢 令人不能直下悟入也 旣令知幻卽離 恐於離幻之處 未忘能所而於圓覺 還成障碍 復現能所見盡人法雙忘 影像滅盡然後 方能親造圓覺境界也 所以喩之以摩尼 以現覺本淸淨 身心爲垢 而旣令離垢 復令去盡離垢之情也 所以云 垢盡對除云云

□善男子 此菩薩 及末世衆生 證得諸幻 滅影像故 爾時 便得無方淸淨

十方所有染淨身心 於彼圓覺 皆爲幻垢 不得淸淨者 只緣衆生 執以爲實 不能遠離故也 今旣知幻卽離影像滅盡 更不生情故 十方淸淨 皆無障碍也

□無邊虛空 覺所顯發 覺圓明故 顯心淸淨 心淸淨故 見塵淸淨 見淸淨故 眼根淸淨 根淸淨故 眼識淸淨 識淸淨故 聞塵淸淨 聞淸淨故 耳根淸淨 根淸淨故 耳識淸淨 識淸淨故 覺塵淸淨 如是乃至鼻舌身意 亦復如是 善男子 根淸淨故 色塵淸淨 色淸淨故 聲塵淸淨 香味觸法 亦復如是 善男子 六塵淸淨故 地大淸淨 地淸淨故

下

水大淸淨 火大風大 亦復如是 善男子 四大淸淨故 十二處十八界二十五有淸淨 彼淸淨故 十力四無所畏四無碍智佛十八不共法三十七助道品淸淨 如是乃至八萬四千陀羅尼門 一切淸淨

無邊虛空之句之上 空闕善男子三字 此是摠標之句 豈無標告之辭也 ◆所謂淸淨 對幻垢而言也 覺未顯時 根塵一切 皆爲幻垢 覺性旣現 根塵一切 同歸淸淨也 所以然者 無邊虛空 與夫根塵四大 聖凡依正世出世法 原其所自 皆是覺性之所現發 如百千燈 本因一燈而得照曜也 本燈淸淨故 百千燈光 悉皆淸淨也 所有諸法 亦復如是 本是淨覺所現故 悉皆淸淨也 前則但因妄執 而成幻垢 今則妄執旣除 覺性頓現故 所有諸法 還歸淸淨 如彼燈光 因人眼□ 而不分明 眼□旣除 燈燈淸淨 皆無障碍也 若一向定身心爲幻垢 而不復明一切淸淨 則法法不得安立 實相亦不得現 佛欲現諸法實相 先現諸法所自而言曰

p 7-137

無邊虛空 覺所顯發 夫虛空旣覺所顯發 則依空所有根塵四大 世出世法 皆是覺所顯發 不言可知矣 旣現諸法所自 方明諸法實相而言曰 覺圓明故 顯心淸淨 心淸淨故 見塵淸淨 乃至云 八萬四千陀羅尼門 一切淸淨 夫諸法之垢與淨 緣妄執之有與無 如燈光之明不明 在眼目之病不病也 旣云淸淨 幻盡覺現之處 諸法實相 昭然可見

□善男子 一切實相 性淸淨故 一身淸淨 一身淸淨故 多身淸淨 多身淸淨故 如是乃至十方衆生圓覺淸淨 善男子 一世界淸淨故 多世界淸淨 多世界淸淨故 如是乃至盡於虛空 圓囊三世 一切平等 淸淨不動

前旣云 幻垢則法法皆成染汚 而不得淸淨 旣云遠離則法法皆成動搖 而不得安立 今顯一切實相 則自他身心 凡聖依正 乃至盡於虛空 圓?懷三世 一切法法 悉皆平等 淸淨不動也 所以然者 覺性淸淨 本自不動故 一切諸法 亦各各淸淨不動也

中

□善男子 虛空如是平等不動 當知覺性平等不動 四大不動故 當知覺性平等不動 如是乃至八萬四千陀羅尼門 平等不動 當知覺性平等不動

此明世出世法 皆是覺所現發 旣皆淸淨不動 因此 逆知覺性元自淸淨不動也 如因百千燈之淸淨無碍 逆知本燈之淸淨不動也

□善男子 覺性□滿 淸淨不動 圓無際故 當知六根□滿法界 根□滿故 當知六塵□滿法界 塵□滿故 當知四大□滿法界 如是乃至陀羅尼門 □滿法界 善男子 由彼妙覺性□滿故 根性塵性 無壞無雜 根塵無壞故 如是乃至陀羅尼門 無壞無雜 如百千燈 光照一室 其光□滿 無壞無雜

此明覺性元自淸淨 □滿法界故 覺所顯發 世出世法 亦稱體而周 □滿法界 重重無盡 攝入無碍也 如一燈光 旣滿一室 因此所分百千燈光 亦滿一室 重重無盡 攝入無碍 光光亦不壞他獨照 亦不相雜互照燈燈各不壞自相 相相宛爾 光光通爲一境 同照一室 一切諸法 稱體而周

下

亦復如是 上來所云 我今此身 四大和合 至無方淸淨 明離幻現覺 溯流還源也 無邊虛空 覺所顯發 至盡於虛空 圓懷三世 一切平等 淸淨不動 此明根身器界世出世法 旣皆淨覺所現故 亦各稱體淸淨也 如彼摩尼所現五色 一一淸淨亦如一燈所分百千燈光 亦一一淸淨也 此則如所謂無不從此法界流者也 虛空如是平等不動 至八萬四千陀羅尼門 平等不動 當知覺性平等不動 此明因苗識根 據末知本也 如所謂無不還歸此法界者也 前則自一而多 此則自多而一 所謂一而異異而一者也 覺性□滿 淸淨不動 圓無際故 當知六根□滿法界 至其光□滿無壞無雜 此明一多相攝 事事無碍也 如所謂一微塵中含十方 一切塵中亦如是者此也 如來詳明垢淨 說盡本末 擒縱殺活 卷舒自由 此普眼所照之境界也

□善男子 覺成就故 當知菩薩不與法□ 不求法脫 不厭生死 不愛涅槃 不敬持戒

p 7-138

不憎毁禁 不重久習 不輕初學 何以故 一切覺故 譬如眼光 曉了前境 其光圓滿 得無憎愛 何以故 光體無二 無憎愛故

已於覺圓明處 顯示一切淸淨 於淸淨處 顯示一切不動 就不動處 而又顯示根根塵塵一切諸法 各周法界 相攝無碍 以明不二之旨 顯示法如是也 於此復明入得如是 受用如是也 所謂覺成就者 旣能了知圓覺妙性 聖凡同稟 染淨同源 而得隨順之謂也 此則顯示入得如是也 不與法□等者 謂旣知覺性之不二 而能隨順故 凡聖□脫 生死涅槃 持戒毁禁 久習初學 於諸兩頭 不生分別取舍之見也 此則顯示受用如是也 何以故 一切覺故等者 謂如是了知 如是受用 其故何哉 圓覺妙性 在聖而不增 在凡而不減 □而非□ 脫而非脫 生死涅槃 持戒毁禁 久習初學 亦無添減 無二無別故也 此則顯示隨順不二 而無取舍之由也 比如眼光 曉了前境等者 取眼光照色 不生情塵之時也

中

如所謂識前一步是也 大凡眼光 但能照色 初無分別 後起情見 方生憎愛 所以云 初居圓成現量之中 浮塵未起 後落明了意根之地 外狀潛呈 正當初無分別之時 雖對美惡 不知其爲美惡故 無有憎愛取舍之見也 隨順覺者之於差別境上 而無差別之見 亦復如是 何以故 光體無二等者 眼光圓滿 得無憎愛 其故何哉 眼根現量 是所謂光體也 所謂光體 卽所謂無分別之照也 旣是無分別之照故 無有憎愛取舍之見也 前之八不 現一無心也 所謂無心 謂無二取之心也 所謂光體無二 卽無心之比也

□善男子 此菩薩 及末世衆生 修習此心 得成就者 於此無修 亦無成就 圓覺普照 寂滅無二 於中百千萬億阿僧祇不可說恒河沙諸佛世界 猶如空華 亂起亂滅 不卽不離 無□無脫 始知衆生 本來成佛 生死涅槃 猶如昨夢 善男子 如昨夢故 當知生死 及與涅槃 無起無滅 無來無去 其所證者 無得無失 無取無捨 其能證者 無作無止

下

無任無滅 於此證中 無能無所 畢竟無證 亦無證者 一切法性 平等不壞

此心者 上來無取舍之心也 修習此心 眞能成就之者 無有修證之心 但本有覺性 圓明普照而已 卽此普照之中 平等寂滅 更無差別等相也 所謂世界如空華 衆生本成佛 生死涅槃 如昨夢等 皆明寂滅無二之相也 所謂空華 若約病眼所見 不是無也 若約淨眼所見 不是有也 世界亦然 若約妄識 不是無也 若約眞性 不是有也 不有不無 卽所謂不卽不離 無□無脫者也 衆生本成佛等者  眞如擧體 隨緣成就一切妄染等法故 佛是衆生也 妄法本空 全是眞如故 衆生是佛也 佛是衆生故 涅槃不碍生死 衆生是佛故 生死不碍涅槃 生死卽涅槃故 生死如昨夢 涅槃卽生死故 涅槃如昨夢也 生死涅槃 無起無滅等者 生死涅槃 猶若參辰 隱現不同也 生死現時 涅槃則隱 涅槃現時 生死卽隱

p 7-139

現卽所謂起也 來也 隱卽所謂滅也 去也 此生死涅槃之所以猶若參辰 而不同迹也 今則生死與涅槃 皆如昨夢故 現非實現 無起也 無來也 隱非實隱 無滅也 無去也 此生死涅槃之所以猶如昨夢而實同幻華也 其所證者 無得無失等者 悟之則謂得謂取 迷之則謂失謂舍 如實而觀悟時無得無取 迷時無失無舍 悟則自悟本有而已 非昔失而今始得 亦非曾舍而今始取也 迷則自迷本有而已 非昔得而今始失 亦非曾取而 今始舍也 得失取舍 但衆生之妄計而已 覺性本有 非因迷悟而有無也 其能證者 無作無止等者 作止任滅 修證者之差別也 上之所證 就法而言 此之能證 就人而言 謂法無得失取舍之異 人無作止任滅之殊也 寂滅無二之境 能證所證 二俱無迹 一切法性 平等不壞也 所謂不壞者 旣云法性則一多義成 非壞一眞而成於一切 非壞一切而冥於一眞 不動一眞而成於一切 不動一切而冥於一眞也 又非壞一相而含容衆相

中

壞衆相而入於一相 不動一相而容多衆相 不動衆相而攝入一相 卽多而一 卽一而多 一多性均 本自無二也

□善男子 彼諸菩薩 如是修行 如是漸次 如是思惟 如是住持 如是方便 如是開悟 求如是法 亦不迷悶

彼間中云 願爲此會 及爲末世 演說菩薩修行漸次 云何思惟 云何住持 衆生未悟 作何方便 普令開悟 又云若彼衆生 無正方便 及正思惟 聞佛如來 說此三昧 心生迷悶 答云欲求如來淨圓覺性 應當正念 遠離諸幻 今所謂如是修行 摠指正念 離幻而言也 此摠答修行之問也 又云先依如來奢摩他行 堅持禁戒 安處徒衆 宴坐靜室 恒作是念 今所謂如是漸次 指彼先持戒靜慮 方作念觀察等文也 此答漸次之問也 次明作念觀察身心如幻 今所謂如是思惟 如是住持者 指彼觀察身心等文也 此答云何思惟 云何住持之問也 旣明身心幻垢 又云對離幻垢 說名菩薩 垢盡對除 卽無對垢

下

及說名者 今所謂如是方便者 指彼對治離垢 垢盡對除而言也 次云證得諸幻 滅影像故 爾時 便得無方淸淨 今所謂如是開悟者 指彼證得如幻等文也 此答衆生未悟 作何方便 普令開悟之間也 所謂如是法者 摠指修行漸次思惟住持方便開悟等文也 言求如是法 亦不迷悶者 謂非唯此會菩薩如是修行如是開悟 末世衆生 求如是法 亦得開悟 末世衆生 求如是法 亦得開悟 而不迷悶也 問中云若彼衆生 無正方便及正思惟 聞佛如來 說此三昧 心生迷悶故 於此結答云爾

□爾時世尊 欲重宣此義 而說偈言 普眼汝當知 一切諸衆生 身心皆如幻 身相屬四大 心性歸六塵 四大體各離 誰爲和合者 如是漸修行 一切悉淸淨 不動□法界 無作止任滅 亦無能證者 一切佛世界 猶如虛空華 三世悉平等 畢竟無來去 初發心菩薩 及末世衆生 欲求入佛道 應如是修習

身屬四大 心歸六塵 返觀如是 性空獨露 一切諸法 淸淨不動 平等寂滅 亦無修證 亦無來去 修證之道

p 7-140

極至於此 上根已悟 中下未悟故 向下更有許多問答 所謂初發心菩薩 及末世衆生 欲求入佛道 應如是修習者 乃結上起下之辭也

大方廣圓覺修多羅了義經卷上

大方廣圓覺修多羅了義經說誼卷中

涵虛堂 得通解

p 7-140

金剛藏章第四

金之所以爲剛也 堅不爲物挫 利能斷一切 以比智之所以爲妙也 魔不能侵 惑不能亂 而能破除疑網 斷除寃結也 藏卽所謂光明藏也 而此藏心 蘊難思之妙智 具堅利之德用 菩薩證此 自能斷障 而亦能斷衆生疑網 此所以得名爲金剛藏也 繼普眼而發問者 何也 文殊現悟 普賢現修 普眼則明正觀趣證 悟修證義 可謂明矣 然上根根利 一聞頓畢中下根鈍 未免生疑 何則 文殊章云 永斷無明 方成佛道 普賢章云 無始幻無明 圓覺心建立 詳明無明過患 勸令斷盡 普眼章則云始知衆生 本來成佛 生死涅槃 猶如昨夢 以明無修無證之義 前後相反 致令生疑 夫觀是修行之正路 通佛妙境 疑乃觀門之重障 碍正修行 若欲正觀趣證

下

要無疑碍 心若有疑 觀不得成 終無趣證之期也 由是剛藏 承普眼而發問 請佛決疑也 頌曰 生佛俱疑變不變 若非大覺孰能辨 金華一唱夢方醒 雲散長空月圓現

□於是金剛藏菩薩 在大衆中 卽從座起 頂禮佛足 右繞三□ 長□叉手 而白佛言 大悲世尊 善爲一切諸菩薩衆 宣揚如來 圓覺淸淨大陀羅尼因地法行 漸次方便 與諸衆生 開發蒙昧 在會法衆 承佛慈誨 幻□朗然 慧目淸淨 世尊 若諸衆生 本來成佛 何故復有一切無明 若諸無明 衆生本有 何因緣故 如來復說本來成佛 十方異生本成佛道 後起無明 一切如來 何時復生一切煩惱

因地法行 指文殊章而言也 方便漸次 指普賢章而言也 若諸衆生本來成佛 何故復有一切無明 因普眼章之所云 疑彼文殊普賢章之所云也 若諸無明 衆生本有 何因緣故 如來復說本來成佛 因彼文殊普賢章之所云 而疑普眼章之所云也 十方異生

p7-141

本成佛道 如來何時 復生無明 因本成之佛 而疑始成之佛也 疑有三段 初疑 本若是佛 惑不應生 次疑 惑若本有 元不是佛 三疑衆生若本覺而今迷 如來雖現覺而當迷 雖欲正觀趣證 此之三惑 深爲大障 要須破除此惑 方能成就正觀 達佛妙境也

□惟願不捨無遮大慈 爲諸菩薩 開秘密藏 及爲末世一切衆生 得聞如是修多羅敎了義法門 永斷疑悔

此文亦不語便 或文有闕誤 或影略大過而致然也 諸菩薩下 當有及末世衆生一句 秘密藏下 亦當有令諸菩薩 得決定信兩句 又及爲 當作及令 應云爲諸菩薩 及末世衆生開秘密藏 令諸菩薩 得決定信 及令末世一切衆生 得聞如是修多羅敎了義法門 永斷疑悔

□作是語已 五體投地 如是三請 終而復始 爾時世尊 告金剛藏菩薩言 善哉善哉 善男子 汝等乃能爲諸菩薩 及末世衆生 問於如來 甚深秘密究竟方便 是諸菩薩 最上敎誨 了義大乘

中

能使十方修學菩薩 及諸末世一切衆生 得決定信 永斷疑悔 汝今諦聽 當爲汝說 時金剛藏菩薩 奉敎歡喜 及諸大衆 默然而聽

信爲道源功德母 長養一切諸善法 疑則反是 而爲□功德賊 滅善根寃也 疑若未破 信不得生 何由正觀 以達佛之妙境 要須破疑 方能生信 正觀趣證也 此剛藏 問佛決疑者之 所以爲甚深秘密究竟方便最上敎誨了義大乘 而能使一切 得決定信 永斷疑悔者也 破除疑網 令入觀趣證 亦佛本懷故 讚而許說也

□善男子 一切世界 始終生滅 前後有無 聚散起止 念念相續 循環相續 循環往復 種種取捨 皆是輪廻 未出輪廻 而辨圓覺 彼圓覺性 卽同流轉 若免輪廻 無有是處 譬如動目 能搖湛水 又如定眼 由廻轉火 雲□月運 舟行岸移 亦復如是 善男子 諸旋未息 彼物先住 尙不可得 何況輪轉生死 垢心曾未淸淨 觀佛圓覺 而不旋復 是故汝等便生三惑

念念相續循環往復兩句 恐倒置

下

應云聚散起止 循環往復 念念相續 種種取捨 皆是輪廻 ◆一切世界等者 世界名一而有內外之殊 故云一切 界有分際之義 亦有變易之狀 根身器界是也 世有前後等義 亦有遷流之相 根身之生老病死 器界之成住壞空是也 始終生滅前後 以世言者也 有無聚散起止 以界言者也 循環往復 合時處而言者也 已上摠依根身器界而言也 念念相續 種種取捨 專指心之生住異滅而言也 根身則生已就死 死已復生 器界則成已而壞 壞已復成 此固輪廻之相也 心則前念滅而引後知 後念生而續前滅 而於境上 取捨非一 此亦輪廻之相也 所以云 皆是輪廻 未出輪廻 而辨圓覺等者 前明生死垢心之所以爲輪廻 此明妄想卜度之所以爲重障也 盖圓覺淨性 本無生滅以生滅垢心 觀彼淨性 則性實不轉 勢同流轉 如動目觀於湛水 水實不動 勢似搖動 定眼觀於旋火 火實無輪 勢似成輪 依雲□而見月 月實不運 勢似運轉 因舟行而望岸

p 7-142

岸實不移 勢似遷移 動目不休 水不得不搖 定眼不休 火不得無輪 雲□不停 月不得不運 舟行不停 岸不得不移 夫能觀之心 苟不淨靜 則所觀之境 亦不得不染不搖 於彼圓覺境中 本無所惑 今以垢心 觀彼佛境 故生三惑 然則但自虛心觀照 覺自現前 何必卜度無明起不起 成佛不成佛 而自障於正觀者哉

□善男子 譬如幻□ 妄見空華 幻□若除 不可說言此□已滅 何時更起一切諸□ 何以故 □華二法 非相待故 亦如空華 滅於空時 不可說言虛空 何時更起空華 何以故 空本無華 非起滅故 生死涅槃 同於起滅 妙覺圓照 離於華□

然惑已現起 不可不除 由是擧金華之二喩 破三種之疑網 謂生本是佛 本無無明 但迷本有 而成無明 妄見生死 及與涅槃 迷心一革 更不復迷 迷旣滅矣 身心生死亦滅 更無有迷可相待也 亦無幻妄可相待也 譬如空本無華 但因眼□ 妄見空華 幻□若除 更不復□ □旣亡矣

中

華亦亡焉 更無有□可相待也 亦無有華可相待也 然則□華二法 皆無滅已復生之理也 迷與身心生死 亦復如是 圓覺淨性本 無身心生死 如空本無華 體非起滅故也 生死同於空中華起 涅槃同於空中華滅 妙覺圓照 本無迷悟 亦無生死涅槃 如眼本無□ 空本無華也 所以云 妙覺圓照 離於華□ 此答第一問也

□善男子 當知虛空 非是暫有 亦非暫無 況復如來 圓覺隨順 而爲虛空 平等本性

圓覺與隨順之言 恐倒置 應云隨順圓覺 亦當云況復如來圓覺妙心 而爲虛空 平等本性 ◆生本是佛 本無無明 旣決定義 則生佛本有圓覺妙性 不可以有無疑也 何則 虛空是覺所顯發者也 但是虛空 非暫有無 況虛空 本因圓覺妙性 豈可以有無論也 此答第二問也

□善男子 如銷金鑛 金非銷有 旣已成金 不重爲鑛 經無窮時 金性不壞 不應說言本非成就 如來圓覺 亦復如是

下

金雖本精 須假□鍊 始成眞金 一成眞金 體不復重爲鑛 雖本是佛 爲惑所障 必借新熏 方成正覺 旣成正覺 更無有惑 不可說言本不是佛 亦不可說後更復迷 此答第三問也

□善男子 一切如來 妙圓覺心 本無菩提 及與涅槃 亦無成佛 及不成佛 無妄輪廻 及非輪廻

答三難已將現圓覺 心言路絶 非情所測 先現本無眞妄 絶諸對待也 對煩惱立菩提號 對生死設涅槃名妙圓覺心 本無眞妄 亦無迷悟 成佛不成佛 輪廻非輪廻 凡有對待之法 何更擬議於其間哉

□善男子 但諸聲聞 所圓境界 身心語言 皆悉斷滅 終不能至彼之親證 所現涅槃 何況能以有思惟心 測度如來圓覺境界 如取螢火 燒須彌山 終不能者 以輪廻心 生輪廻見 入於如來 大寂滅海 終不能至 是故我說一切菩薩 及末世衆生 先斷無始輪廻根本

前現絶諸對待 此明非情所測也 聲聞四聖中之最下者也 然已斷愛見已離生死

p 7-143

於佛菩薩 雖不及焉 而於生死凡夫 回然超出也 所謂於上不足 於下有餘者是也 但諸聲聞所圓境界 尙言思相寂 況如來圓覺境界乎 其爲圓極於聲聞所圓境界 言思相寂 又極於彼也 然則凡心 尙不能測聲聞所圓境界 豈能容易測度如來境界乎 如須彌爲衆山中王 螢火尙不能燒著衆山 豈能燒著於須彌乎 思惟是輪廻心也 測度是輪廻見也 圓覺境界 是無心無見 大寂滅海也 以如是心見 入如是境界 其可得乎 由是欲證圓覺 先學無心 無心合道 有心難契

□善男子 有作思惟 從有心起 皆是六塵妄想緣氣 非實心體 已如空華 用此思惟 辨於佛境 猶如空華 復結空果 展轉妄想 無有是處

思惟之所以不能證圓覺者 思惟是妄 覺性是眞 眞妄之不合 猶明暗之相違也 用妄辨眞 眞不受辨 功歸浪施 所以妄上重增虛妄 猶如空華復結空果也

□善男子 虛妄浮心 多諸巧見 不能成就圓覺方便 如是分別 非爲正問

中

旣定思惟是障 不能證覺 結現所問亦屬思惟 倒而非正也 謂思惟是浮心 巧見非正方便 直心正見 方爲親證圓覺方便也 前稱所問云 最上敎誨了義大乘 今訶云 浮心巧見者 以爲機斷疑 則所問可謂最上敎誨了義大乘 而於圓覺境界 則未免爲浮心巧見也 此章先明用妄辨眞 眞隨妄轉 次則據理 直斷三疑 次明圓覺 絶諸對待 次明非心所測 勸令無心 次復明思惟 展轉虛妄 終則歸咎所問 爲浮心巧見 反現無思惟分別 是正方便也 此章專爲斷疑現信 所以深呵思惟分別 思惟分別是疑之所屬故也 暗覆眞性 增長無明者 五盖也 五盖 皆是妄染之本觀行之障也 疑是五盖之一 而於觀行 爲障最深也 又信爲起行之本 有疑則信不得生 無由起行 所以令斷也 故請說中云 令諸菩薩及末世衆生 得決定信 永斷疑悔 自此至辨音 而於五盖 次第斷盡也 文殊旣令信解 此復斷疑生信者 上根於彼

下

已得信解 起修趣證 中下非惟 不能生信 更生猶豫 飜成障碍 所以於此 令剛藏發問 復令斷疑生信也 然則此章 於中下之根 別爲信解之門 而下乃起修之門也

□爾時世尊 欲重宣此義 而說偈言 金剛藏當知 如來寂滅性 未曾有終始 若以輪廻心 思惟卽旋復 但至輪廻際 不能入佛海 譬如銷金鑛 金非銷故有 雖復本來金 終以銷成就 一成眞金體 不復重爲鑛 生死與涅槃 凡夫及諸佛 同爲空華相 思惟猶幻化 何況詰虛妄 若能了此心 然後求圓覺

道本無念 念卽乖眞 所以三疑 終成巧見 致令如來 設喩破除 念猶乖眞 語何能契 欲證圓覺 先當了心 心本無心 無心是道

彌勒章第五

慈與悲對 亦與愛隣 愛閏生死 慈資福慧 悲能拔苦 慈能與樂 衆生因貪愛而流浪諸趣 愛閏生死者也

p 7-144

諸佛以慈悲 而莊嚴覺路 慈資福慧者也 此彌勒之所以轉愛成慈 而次補釋迦者也 釋迦之示迹 悲以拔苦也 彌勒之示迹 慈以與樂也 此彌勒之所以繼釋迦而出興者也 釋迦之悲 彌勒之慈 但據其所現之迹而言之爾 豈釋迦有悲而無慈 彌勒有慈而無悲也 凡言慈悲 擧一而相隨也 繼剛藏而發問者 何也 剛藏轉疑成信 智以處己者也 彌勒轉愛成慈 悲以應物者也 剛藏之發問 專爲斷疑也 彌勒之發問 專爲斷愛也 剛藏之智 彌勒之慈 亦各據一門而互相發揚 用助大覺之化而已 豈剛藏有智而無慈 彌勒有慈而無智也 剛藏旣已顯智 彌勒亦乃顯慈 此固起敎之序也 頌曰 愛根已滅苦芽□ 大小同途入聖林 智月悲花三界朗 生靈從此免浮沈

□於是彌勒菩薩 在大衆中 卽從座起 頂禮佛足 右繞三□ 長□叉手 而白佛言 大悲世尊 廣爲菩薩 開秘密藏 令諸大衆 深悟輪廻 分別邪正 能施末世一切衆生 無畏道眼 於大涅槃生決定信 無復重隨輪廻境界 起循環見

中

昔所未說 今方開示 此所以開秘密藏 令得開悟也 發明浮心巧見 不能證覺 以顯直心正見 方爲親證方便 此所以分別邪正 令得道眼也 道眼者 不滯空有 遮照同時 徹見中道之眼也 或云大圓覺 或云大涅槃者 圓覺 直指體上無生滅知見之義而言者也 於此義中 決定無疑 更不生惑 此所以於大涅槃 決定生信 而更不起循環見也

□世尊 若諸菩薩 及末世衆生 欲遊如來大寂滅海 云何當斷輪廻根本 於諸輪廻 有幾種性 修佛菩提 幾等差別 廻入塵勞 當設幾種敎化方便 度諸衆生 惟願不捨救世大悲 令諸修行一切菩薩 及末世衆生 慧目肅淸 照耀心鏡 圓悟如來無上知見 作是語已 五體投地 如是三請 終而復始

大寂滅海 卽所謂大涅槃也 身心知見 一切寂滅 三昧妙門 深廣難思之謂也 以輪廻心見 不能入於是中

下

所以問云何當斷輪廻根本 剛藏 因普眼章中本來成佛之言 而發問 彌勒 因剛藏章中先斷輪廻之言 而發問也 彼文但云 先斷輪廻根本 而不顯示此是根本 由是彌勒 騰疑致問 而請令除斷也 生起修斷二種差別 及與得證興化之義 亦未曾說示 所以次第曆問而起敎也 慧目 能觀之智也 心鏡 所觀之理也 知見理上之德用也 衆生慧目 本自淸淨心鏡 本自圓明 知見 本來具足 只爲貪愛所覆 慧目有□ 心鏡有垢 知見未圓 若斷貪愛 則目無□而肅淸 鏡無垢而圓明 知見圓無不具 此彌勒所以請令除斷而佛之所以大悲開示也

□爾時世尊 告彌勒菩薩言 善哉善哉 善男子 汝等 乃能爲諸菩薩 及末世衆生 請問如來 深奧秘密微妙之義 令諸菩薩 潔淸慧目 及令一切末世衆生 永斷輪廻 心悟實相 具無生忍 汝今諦聽 當爲汝說 時彌勒菩薩 奉敎歡喜 及諸大衆 默然而請

p 7-145

斷愛成慈 證已興化 亦佛本懷故 讚而許說也 深奧 指室中之小室 深在重門之內 而人所未到者也 秘密 指室中之至寶 秘在密藏之中 而人所未見者也 微妙 指女中之少女 具體而微 而不許接人者也 以現生死輪廻 修行敎化 人所共知 若夫輪廻之根本種性 修行之根性差別 敎化之諸異方便 人所未知者也 爲愛所覆 慧目有□ 以妄想心 實相理迷 以生死見 無生理隱 彌勒爲機發問 令識愛爲輪廻之根而永斷 以至修行之差別 敎化之方便 皆悉發明無遺 致令妄想心滅 生死見盡 慧目有□ 還可得而潔淸 實相理迷 還可得而明悟 無生理隱 還可得而頓現 此彌勒之問 所以爲善也

□善男子 一切衆生 從無始際 由有種種恩愛貪欲 故有輪廻 若諸世界 一切種性 卵生胎生濕生化生 皆因淫欲而正性命 當知輪廻 愛爲根本 由有諸欲 助發愛性 是故能令生死相續 欲因愛生 命因欲有 衆生愛命 還依欲本 愛欲爲因 愛命爲果

中

愛爲有生之本 輪廻之根也 愛爲其根 能生貪欲 欲爲其助 能發愛性 愛欲相資稟命受生 旣因愛欲 而正性命 又因愛命 還生貪欲 由是 遂致因果相續 所以云 愛欲爲因 愛命爲果 此答輪廻根本之問也 夫愛有淸濁 升沈不同 欲境非一 所欲千差 愛旣不同 欲又千差故 致受生差別不等 是知愛欲命三 是衆生在纏之具也

□由於欲境 起諸違順 境背愛心 而生憎嫉 造種種業 是故復生地獄餓鬼 知欲可厭 愛厭業道 捨惡樂善 復現天人 又知諸愛 可厭惡故 棄愛樂捨 還滋愛本 便現有爲增上善果 皆輪廻故 不成聖道 是故衆生 欲脫生死 免諸輪廻 先斷貪欲 及除愛渴

對境違順 心起愛憎 因於愛憎 造種種業 一向爲惡 故有三途 捨惡從善 故有天人 棄愛樂捨 便現有爲增上善果 業有善惡 愛有淸濁 雖善與惡異 淸與濁殊 然皆未出於情故 皆未免輪廻 輪廻旣未免焉

下

聖道何由取證 由是 欲成聖道 要免輪廻 欲免輪廻 先斷貪愛 所以云 欲免輪廻 先斷貪欲 及除愛渴 此答種性差別之問也

□善男子 菩薩變化 示現世間 非愛爲本 但以慈悲 令彼捨愛 假諸貪欲 而入生死 若諸末世一切衆生 能捨諸欲及除憎愛 永斷輪廻 勤求如來圓覺境界 於淸淨心 便得開悟

旣定愛爲輪廻之根而令斷 將恐愛與慈悲 相濫而反害於慈悲 復明垢淨 以顯慈悲之所以不同於愛見也 愛見之於慈悲 相濫而反害於慈悲 慈悲之於愛見 相近而易染於愛見 夫菩薩大悲 度生急切 示現世間 順同於俗 乃至對妻挾兒 興利營生 無所不至 若無智以制之 則反爲貪愛之所染 而亦未免於輪廻 此所以慈悲之與貪愛 相近而易染也 從一酒店 至一酒店 從一淫房 至一淫房 同事攝化 心恒淸淨 此則悲智 相濟而不落愛見者也 然則貪愛之與慈悲 迹雖相濫 而垢淨不同

p 7-146

逈如□壤 豈可同日而語哉 此佛之所以因貪愛而言此 以辨其垢淨也 貪愛則順於生死 慈悲則順於覺性 此所以垢淨之不同 逈如□壤者也 覺性之不現 只緣爲貪愛之所覆 愛欲垢盡 心卽淸淨 圓覺大智 朗然獨耀 此所謂開悟也

□善男子 一切衆生 由本貪欲 發揮無明 顯出五性 差別不等 依二種障 而現深淺 云何二障 一者理障 碍正知見 二者事障 續諸生死 云何五性 善男子 若此二障 未得斷滅 名未成佛 若諸衆生 永捨貪欲 先除事障 未斷理障 但能悟入聲聞緣覺 未能顯住菩薩境界 善男子 若諸末世一切衆生 欲汎如來 大圓覺海 先當發願 勤斷二障 二障已伏 卽能悟入菩薩境界 若事理障 已永斷滅 卽入如來微妙圓覺 滿足菩提 及大涅槃 善男子 一切衆生 皆證圓覺 逢善知識 依彼所作 因地法行 爾時修習 便有頓漸 若遇如來無上菩提正修行路 根無大小 皆成佛果 若諸衆生 雖求善友 遇邪見者 未得正悟 是則名爲外道種性 邪師過謬 非衆生咎 是名衆生五性差別

中

前旣答種性之問 仍明種性 愛爲根本 次明愛與慈悲 相濫而不同 結明愛欲垢盡 方悟覺性 又欲答修行差別之問 先標五性 以明五性之所以成五 盖隨障厚薄 造有淺深故也 無心契理 是正知見 旣見於理 見理情存 飜成障碍 是爲理障 心本無生 惑業幷沈 因起一念 遂致生死 是爲事障 本起無明 因欲發揮 因於無明 有二種障 依於二障 分成五性 旣云二障未斷 名未成佛 始知二障斷盡 方成佛也 厭苦斷集 生死已離 見理心存 未免爲障 此所謂二乘性也 事障已離 理障已伏 未永除斷 此所謂菩薩性也 二障已永斷滅 滿足菩薩 及大涅槃 此所謂佛性也 依善知識所作法行 習有頓漸 遇佛無上正修行路 皆成佛果 此所謂不定性也 志求善友 事與心違 遇非其人 熏成邪見 未得正悟 此所謂外道性也 始知一切衆生 性無不善 皆可以親證圓覺 但隨所遇 依彼修習故 有邪正 然則邪正由師

下

非衆生垢也 旣明五性已 摠結曰是 名衆生五性差別 此答修行差別之問也

□善男子 菩薩 唯以大悲方便 入諸世間 開發未悟 乃至示現種種形相 逆順境界 與其同事 化令成佛 皆依無始淸淨願力

前明修行差別 此明度生方便也 菩薩大悲順世 開發未悟 隨機差別 顯相不等 或逆或順 與其同事 以多方便 化令成佛 此於因地 曾發度生之願 依彼願力 以致今日之化也 所以云 皆依無始淸淨願力 此答方便度生之問也

□若諸末世一切衆生 於大圓覺 起增上心 當發菩薩淸淨大願 應作是言 願我今者 住佛圓覺 求善知識 莫値外道 及與二乘 依願修行 漸斷諸障 障盡願滿 便登解脫淸淨法殿 證大圓覺妙莊嚴域

前明菩薩依願度生 此勸衆生 令發願修行也 增上心者 悲增智增向上趣果之心也 謂智增而斷惑證眞 悲增而開化度生

P 7-147

起如是心 發淸淨願 此九皐禽之翹足 行千里之一步者也 佛之勸發 意在斯焉 當發願云 往昔背覺合塵 流浪苦趣 苦不可言 已往無及 來者可追 願從今後 於佛圓覺 安住不動 更不向三戒受生 如是願已 求善知識 咨決心要 依而習學 未發步之時 路不得不審發心之初 師不得不擇 所以敎令求善知識 而莫値外道 及與二乘 緣毫釐之差 而致千里之謬故也 願則頓發 覺路在目 證非頓證 因修乃達 所以敎令依願修行 漸斷諸障也 若得障盡願滿 則脚下便是淸淨法殿 任運登攀 觸目便是妙莊嚴域 任運自證 夫莊嚴有三 一器世間莊嚴 二有情世間莊嚴 三智正覺世間莊嚴 天覆地載 山聳水流 日生月落 寒來署往 春榮夏茂 花開花落 丘陵坑坎 淨穢騈□ 依山傍水 人物雜沓 水陸飛潛 種類紛□ 聖凡愚智 差別不等 天地之間 宇宙之內 同處其中 縱橫羅列 此器世間之莊嚴也 外有七竅 內有五臟 三十六物

中

縱橫嚴飾 而於其中 心王爲主 心所爲伴 八十八使 出入根塵 縱橫馳騁 造業多端 感報千差 出沒四生 昇沈諸趣 此有情世間之莊嚴也 空寂之體 大無方所 靈智之用 照徹內外 根根而智日朗耀 塵塵而性空獨露 理智冥合 齊含萬像 如日含空 琉璃含月 見聞覺知無非妙用 色香味觸 皆是實相 此智正覺之莊嚴也 正覺莊嚴 曾不外乎器與有情二種莊嚴 此所謂妙莊嚴域也 離此二種莊嚴 別求妙莊嚴域 是離波求水 離器求金 終無得理 所以道 佛法在世間 不離世間覺 離世覓菩提 猶如求兎角 然則智正覺妙莊嚴域 盖不動世間相 現大解脫門 所謂於一毛端 現寶王刹坐微塵裏 轉大法輪者此也

□爾時世尊 欲重宣此義 而說偈言 彌勒汝當知 一切諸衆生 不得大解脫 皆由貪欲故 墮落於生死 若能斷憎愛 及與貪瞋癡 不因差別性 皆得成佛道 二障永鎖滅 求師得正悟 隨順菩薩願 依止大涅槃 十方諸菩薩 皆以大悲願

下

示現入生死 現在修行者 及末世衆生 勤斷諸愛見 便歸大圓覺

生不解脫 皆由三毒 若斷三毒 根無大小 皆成佛道 由是 要須求師 得正知見 依願修行 斷障趣證 十方菩薩 皆以悲願 示現度生 現未行者 勤斷諸障 便歸圓覺

淸淨慧章第六

淸與濁對 慧與癡對 癡以濁染之垢 暗覆眞明 慧以淸淨之光 莊嚴覺路 而云淸淨慧者 以淸淨慧 破癡暗垢 發現眞明 成就種智之謂也 承彌勒而發問者 何也 彌勒承剛藏章中先斷輪廻根本之言而發問 致令衆生轉愛成慈 此菩薩 承彌勒章中修證差別之言而發問 亦令衆生 轉癡成慧也 信位之斷勞慮 賢位之斷解碍 聖位之不住覺 以至不起念不息滅 不加了知不辨眞實等 皆是以淸淨慧 轉衆生癡暗 令成種智之義也 所謂智慧愚癡 通爲般若者 乃已成種智 見無二取之謂也 彌勒之轉愛成慈 淨慧之轉愚成智 其序若此頌曰

p 7-148

淸淨一源已豁然 爲明階位請重宣 知非漸進功方就 眞妄都忘日上天

□於是淸淨菩薩 在大衆中 卽從座起 頂禮佛足 右繞三□ 長□叉手 而白佛言 大悲世尊 爲我等輩 廣說如是 不思議事 本所不見 本所不聞 我等今者 蒙佛善誘 身心泰然 得大饒益 願爲諸來一切法衆 重宣法王 圓滿覺性 一切衆生 及諸菩薩 如來世尊 所證所得 云何差別 令末世衆生 聞此聖敎 隨順開悟 漸次能入 作是語已 五體投地 如是三請 終而復始

無輪廻中 妄見輪廻 無修證中 假立修證 此所以不思議也 無明之與眞如 不熏而熏 眞如受熏 不變而變故 有三細六□ 此生起之所以不思議也 眞如之與無明 不熏而熏 無明受熏 不變而變故 有三乘一乘 此修斷之所以不思議也 此二種不思議事 當會曾所未聞 而遇佛廣演開示 此所以稱大悲而慶喜也 蒙佛開示 知事之可變 心之可反 而於修證 決定無疑 此所以身心泰然

中

得大饒益者也 然其開示 但現五性差別 而不發明差別所以 此癡暗者之所未明辨 而淸淨慧之所當請問者也 末世衆生 未蒙開示 無由得知故 佛因淨慧而發明 致令明了無疑 此末世之所以聞而開悟 漸次能入者也

□爾時世尊 告淸淨慧菩薩言 善哉善哉 善男子 汝等 乃能爲末世衆生 請問如來 漸次差別 汝今諦聽 當爲汝說 時淸淨慧菩薩 奉敎歡喜 及諸大衆默然而聽

末世衆生 未蒙開示 不知修證差別之如何 而未免癡暗之垢也 今淨慧爲機請問 令不昧修眞之路 所以讚善而許說也

□善男子 圓覺自性 非性性有 循諸性起 無取無證 於實相中 實無菩提 及諸衆生 何以故 菩薩衆生 皆是幻化 幻化滅故 無取證者 譬如眼根 不自見眼 性自平等 無平等者

圓覺自性 性自空寂 本絶名相 亦有不空之性 靈通感應 隨緣成就一切事法 然緣性自空 體非實有

下

至於修證 亦從緣有 而無其實 所以菩薩衆生皆同幻化也 譬如眼根云云 明本末同致 心境一如 更無異物 自成能所 旣無能所 此無亦無所以云 性自平等 無平等者

□衆生迷倒 未能除滅一切幻化 於滅未滅 妄功用中 便顯差別 若得如來 寂滅隨順 實無寂滅 及寂滅者

旣明平等 本無差別 欲明位地之差別 先明差別之所以也 一迷此心遂有四相 因有四相 遂有輪廻 欲明輪廻 須滅四相 此相本空 因妄成體 故云幻化 相旣是幻 滅亦非眞故 稱功用而亦云妄 夫四相 滅非頓滅 從□至細 漸令除滅也 □細者 生相細中之細 住相細中之□ 滅相□中之□ 異相□中之細 生起則從細至□ 生住異滅是也 修斷則從□至細 滅異住生是也 若滅滅相則始成信位 若滅異相則轉成賢位 若滅住相則轉成聖位 若滅生相則終成果位 此則信位之人 已滅於滅相 而未滅於異相 賢位之人 已滅於異相 而未滅於住相 聖位之人

p 7-149

已滅於住相 而未滅於生相 果位之人 已滅於生相 而更無所滅也 此所謂斷惑也 外凡 已進於信位 而未進於賢位 信位之人 已進於賢位 而未進於聖位 賢位之人 已進於聖位 而未進於果位 聖位之人 已進於果位 而更無所進也 此所謂證眞也 已滅已進者 成前 未滅未進者 成後 此所謂覺前前非 名後後位也 前前劣於後後 後後勝於前前 此所以無勝劣中 而有勝劣 無差別中而有差別也 所以云 於滅未滅妄功用中 便現差別 四相滅盡 則滅亦無□ 還同本際 所以云 若得如來寂滅隨順 實無寂滅 及寂滅者 已上 明位地之所以差別 而終無差別也

□善男子 一切衆生 從無始來 由妄想我 及愛我者 曾不自知念念生滅 故起憎愛 耽著五欲 若遇善友 敎令開悟 淨圓覺性 發明起滅 卽知此生 性自勞慮 若復有人 勞慮永斷 得法界淨 卽彼淨解 爲自障碍 故於圓覺 而不自在 此名凡夫 隨順覺性

中

此生之生 當作心 應云卽知此心性自勞慮 ◆前明位地之所以差別 此正明其差別也 性中無陰 迷起五陰 陰中無我 妄起我相 因有我相 遂生愛見 念念生滅 擾亂眞性 曾不自知起情著欲 造業招報 此乃具□凡夫也 若得善友指示 開悟覺性 本無生滅 發明起滅 汨亂眞性 則從此卽知但因迷情 性自勞慮 圓明淨體 飜爲垢染而已 心本無慮 性元淸泰也 若得心中 勞慮永斷 則性淨體現 一切眞淨也 於是 更不起見 則當處解脫 成眞隨順 勞慮雖斷 淨解現前 卽此淨解 飜成爲妄 還自障碍圓覺淨性 此是外凡方登信位 而爲解所碍 未能成眞隨順者也

□善男子 一切菩薩 見解爲碍 雖斷解碍 猶住見覺 覺碍爲碍 而不自在 此名菩薩 未入地者 隨順覺性

淨解已現 飜成障碍 更以方便智 返照其碍 以忘其淨解 解碍雖已斷滅 返照之見 飜成爲妄 亦自碍於淸淨覺性 此是信位之人 已登賢位

下

未入聖位者之隨順覺性者也 雖名隨順 見覺所碍 亦未能成眞隨順

□善男子 有照有覺 俱名障碍 是故菩薩 常覺不住 照與照者 同時寂滅 譬如有人 自斷其首 首已斷故 無能斷者 則以碍心 自滅諸碍 碍已斷滅 無滅碍者 修多羅敎 如標月指 若復見月 了知所標 畢竟非月 一切如來 種種言說 開示菩薩 亦復如是 此名菩薩已入地者 隨順覺性

所謂淨解 卽爲有照 所謂見覺 卽爲有覺 非但淨解爲碍 見覺亦名爲碍也 如以藥治病 藥還成病 以夢覺夢 覺亦是夢 旣覺淨解爲碍 於覺 又能不住 則從前淨解 同時寂滅 如人自斷其首 首已斷故 無能斷者 人之所以爲人 有身有首 身首俱有命焉 首若已斷 身命同時斷滅 身首旣已斷滅 更無能斷之人也 菩薩以方便智 淨解見覺 皆已斷滅 則諸碍已滅 更無能斷之智也 方便智 亦云碍心者 斷碍之時 未免有能斷之心 碍於淨覺故 名碍心 然隨滅諸碍 而亦滅也 此是賢位之人

p 7-150

已登聖位 未登果位者之隨順覺性也 雖名隨順 未登果位故 亦未能成眞隨順 ◆修多羅敎 至開示菩薩 亦復如是等文 當在辨音章二十五輪結文之中 是名菩薩二十五輪文下 誤在於此 致令血脈 而成不仁

□善男子 一切障碍 卽究竟覺 得念失念 無非解脫 成法破法 皆名涅槃 智慧愚癡 通爲般若 菩薩外道 所成就法 同是菩提 無明眞如 無異境界 諸戒定慧 及淫怒癡 俱是梵行 衆生國土 同一法性 地獄天宮 皆爲淨土 有性無性 齊成佛道 一切煩惱 畢竟解脫 法界海慧 照了諸相 猶如虛空 此名如來隨順覺性

此以十對 明佛知見也 未登果位已前 於法見有二取 已登果位之後 於法唯知一種 一切障碍 卽究竟覺至一切煩惱畢竟解脫 卽唯知一種見無二取之義也 法界海慧者 慧門廣大 稱周法界之謂也 諸相者 性相有無 明暗色空等相也 以法界海慧 照了諸相如空者 謂以寂照無二 廣大無邊之智慧 照了眞俗不二實相無相之中道也

中

此是已登果位者之隨順覺性也 此則理極情亡 更無上上 始得名爲成眞隨順 此卽所謂若得如來寂滅隨順 實無寂滅 及寂滅者也

□善男子 但諸菩薩 及末世衆生 居一切時 不起妄念 於諸妄心 亦不息滅 住妄想境 不加了知 於無了知 不辨眞實 彼諸衆生 聞是法門 信解受持 不生驚畏 是則名爲隨順覺性 善男子 汝等當知 如是衆生 已曾供養百千萬億恒河沙諸佛 及大菩薩 植衆德本 佛說是人 名爲成就一切種智

前明位地漸次差別 此明頓機忘心頓證也 謂性本無念 不應故起 雖復起念 念體自空 亦不應息滅 雖住妄境 境本自心 不應分別 旣無分別 更不生情 將以爲實 佛言此四不 以顯忘心 卽此方便 越於常情 聞或生疑 若聞卽生信 如說行持 則不涉差別 成眞隨順 此則不離此身 現成菩薩 已於過去 積集衆德 故能致是 旣能忘心 功德已圓 名爲成就一切種智 此所謂頓證也

下

自圓覺自性非性性有 以至如來隨順覺性 於無差別 顯有差別 居一切時 至成就一切種智 就差別位顯無差別 此示平等中之差別 差別中之平等 以明位地 本末齊致也

□爾時世尊 欲重宣此義 而說偈言 淸淨慧當知 圓滿菩提性 無取亦無證 無菩薩衆生 覺與未覺時 漸次有差別 衆生爲解碍 菩薩未離覺 入地永寂滅 不住一切相 大覺悉圓滿 名爲□隨順 末世諸衆生 心不生虛妄 佛說如是人 現世卽菩薩 供養恒沙佛 功德已圓滿 雖有多方便 皆名隨順智

謂性無取證 亦無悟迷 但於四相 覺未覺滅未滅故 有凡賢聖果差別位地 但能一念忘心 則以凡夫之身 便能超賢越聖 成就種智 此人曾供諸佛 功德已圓者也 凡賢聖果 與忘心頓證 雖有頓漸之異 不論深淺 皆名隨順 故於位位 皆言隨順覺性也

威德自在章第七

氣壓於人 而人所敬畏曰威 澤及於人

p 7-151

而人所愛仰曰德 威與德對 亦與瞋近 德與威對 而與瞋違 德能攝受 威能折伏 此所以爲對也 瞋不可觸 威不可犯 此所以相近也 瞋能惱害 德能慈濟 此所以相違也 所謂威德自在者 慈威竝行 殺活臨時 自在如王之謂也 承淨慧而發問者 何也 淨慧則因彌勒轉愛成慈而發問 令衆生轉癡成慧 威德則承淨慧轉癡成慧而發問 令衆生轉瞋成威也 悲智相導 慈威竝行然後 得名爲自在者也 而云自在者 心廣體□ 輕安暢適 臨危處險 坦然無憂之謂也 令人不得輕安 而不能無憂者 三毒皆是 而唯瞋爲甚 瞋由違情而起 對境而生 非唯自惱 而亦惱也 傷神敗德 損物害生 無不由之 此瞋之所以失威滅德 而不能自安 不得自在者也 菩薩了知身心如空 自他相滅 常在逆順境中 不爲逆順所惱 能令魔外 聞名覩相 喪膽亡魂 亦令一切 敬慕愛仰 靡然從化 此所以威德自在者也 以種性與方便爲問 意在令人 轉瞋成威

中

同得輕安 而成自在也 佛示之以三觀 而觀觀皆言內發輕安 結云自他身心所不能及 此所以令衆生 虛心忘相 而自能轉瞋就安 而成威德者也 彌勒之與淨慧 淨慧之與威德相承發揚 其序若此 頌曰 一般隨順方無量 靜幻禪三是大綱 莫把此三爲異趣 千途無路匪歸鄕

□於是威德自在菩薩 在大衆中 卽從座起 頂禮佛足 大悲世尊 右繞三□ 長□叉手 而白佛言 大悲世尊 廣爲我等 分別如是隨順覺性 令諸菩薩 覺心光明 承佛圓音 不因修習 而得善利 世尊 譬如大城 外有四門 隨方來者 非止一路 一切菩薩 莊嚴佛國 及成菩提 非一方便 惟願世尊 廣爲我等 宣說一切方便漸次 幷修行人 摠有幾種 令此會菩薩 及末世衆生 求大乘者 速得開悟 遊戱如來大寂滅海 作是語已 五體投地 如是三請 終而復始

覺性淸淨 □爀靈明 光通內外 照徹塵□ 故云心光明 四相暗覆 光不得現 要因相盡 始得明顯 今佛開示 今得發明 此衆之所以覺心光明也

下

相盡明現 此義深遠 要因修習而得 時衆一聞開示 而得發明 所以深慶 謂得善利 行人種性 與方便漸次 前雖已明 根鈍未解 所以擧喩請說 令得開悟也 或云大寂滅海 或云大圓覺海者 生佛一源曰大圓覺海 修證究竟曰大寂滅海 大圓覺者 體無不□ 用無不周之謂也 大寂滅海者 相無不寂 惑無不滅之謂也

□爾時世尊 告威德自在菩薩言 善哉善哉 善男子 汝等 乃能爲諸菩薩 及末世衆生 問於如來 如是方便 汝今諦聽 當爲汝說 時威德自在菩薩 奉敎歡喜 及諸大衆 默然而聽

普令衆生 依觀順覺 同臻自在之域 亦佛本懷故 讚而許說也

□善男子 無上妙覺 □諸十方 出生如來 與一切法 同體平等 於諸修行 實無有二 方便隨順 其數無量 圓攝所歸 循性差別 當有三種

欲明三觀 爲隨順覺性之方便 先明一爲無量 無量攝三也 夫覺□十方 出生佛法 所有佛法 當體平等

p 7-152

所以修有多門 其實無二也 實雖無二方乃無量 方雖無量 攝在於三

□善男子 若諸菩薩 悟淨圓覺 以淨覺心 取靜爲行 由澄諸念 覺識煩動 靜慧發生 身心客塵 從此永滅 便能內發寂靜輕安 由寂靜故 十方世界諸如來心 於中顯現 如鏡中像 此方便者 名奢摩他

前明一爲無量 無量攝三 此正明三觀也 旣悟圓覺 本自淸淨 無諸散動 亦當攝散取靜 而以爲行 不然則全心是妄故 不能照了 妄識煩動也 以攝散歸靜 眞心獨露故 妄識煩動 分明覺知 則識心不動 靜慧發生 身心客塵 從此永滅 寂靜輕安 遂乃現前也 以塵盡光生 動息靜現 故得佛心 於中顯現 如一塵鏡 對象明鏡 以塵垢故 不能容受衆鏡光明 塵垢已盡 此一鏡光 分現彼彼鏡中 彼彼鏡光 同現此一鏡中 光光互照 圓融無碍 此是第一奢摩他觀也 奢摩他者 寂靜之謂也

□善男子 若諸菩薩 悟淨圓覺 以淨覺心 知覺心性 及與根塵 皆因幻化 卽起諸幻

中

以除幻者 變化諸幻 而開幻衆 由起幻故 便能內發大悲輕安 一切菩薩 從此起行 漸次增進 彼觀幻者 非同幻故 非同幻觀 皆是幻故 幻相永離 是諸菩薩 所圓妙行 如土長苗 此方便者 名三摩鉢提

旣悟圓覺眞淨妙明 本非顚倒 卽起幻智 以除迷倒 變化幻方 開示迷徒 旣以幻智 自除迷倒 又以幻方開覺群迷 則大悲輕安 遂乃現前 如是起行 若同於幻 雖欲增進 而不得遂 非同幻故 而能增進 非但迷倒是幻 觀智畢竟亦是幻故 此亦永離 妙行斯圓也 菩薩妙行 旣因靜觀 除幻得靜 更因幻觀 靜相亦離 如是漸進 如彼穀苗 因土而長 此是三摩鉢提之觀也 所謂三摩鉢提者 變化之謂也 前奢摩他 則觀色卽空 捨妄歸眞 此三摩鉢提 則觀空卽色 起悲化物也 文中所謂知覺心性 及與根塵 皆因幻化 卽起諸幻 以除幻者 卽牒前觀 由澄諸念 覺識煩動 靜慧發生 身心客塵

下

從此永滅等文也 唯變化諸幻 而開幻衆之言 獨當此觀也 彼觀幻者 非同幻故者 更牒前由澄諸念 覺識煩動等文也 謂若不澄念 身心全同幻化故 識之煩動 不能覺也 由澄諸念 不同幻化故 識之煩動 能覺而不隨也 下所謂不取幻化 卽牒此文也 非同幻觀 皆是幻故 幻相永離者 亦當此觀也 謂雖觀身心幻化 得成靜觀 靜觀畢竟皆是幻化故 靜相亦離 方成幻觀也 所謂幻相永離者 謂靜相亦離也 下所謂不取靜相 卽牒斯義也 所謂幻觀 因前靜觀而成故 文勢若此

□善男子 若諸菩薩 悟淨圓覺 以淨覺心 不取幻化 及諸靜相 了知身心 皆爲?掛碍 無知覺明 不依諸碍 永得超過碍無碍境 受用世界 及與身心 相在塵域 如器中□ 聲出于外 煩惱涅槃 不相留碍 便能內發寂滅輕安 妙覺隨順 寂滅境界 自他身心 所不能及 衆生壽命 皆爲浮想 此方便者 名爲禪那 善男子 此三法門 皆是圓覺 親近隨順 十方如來 因此成佛 十方菩薩

p 7-153

種種方便 一切同異 皆依如是 三種事業 若得圓證 卽成圓覺 善男子 假使有人 修於聖道 敎化成就百千萬億阿羅漢□支佛果 不如有人 聞此圓覺無碍法門 一刹那頃 隨順修習

旣悟圓覺 非空非假 卽空卽假 而於性相眞妄 凡諸兩頭 不取不捨也 覺非是假故 不取幻化 覺非是空故 不取靜相也 又覺非是假故 了知身心 皆爲掛碍 覺非是空故 無知覺明也 了知身心 皆爲掛碍者 觀身心之爲碍 而了達於性空也 無知覺明者 旣達於性空 更不存覺空之見也 不然則能觀如月 未忘明者也 所謂不取幻化 牒前除幻 了知身心 皆爲掛碍 牒前知覺心性 及與根塵 皆因幻化也 無知覺明 牒前幻相永離也 夫不取幻化與靜相 以行之增上言也 了知身心 皆爲掛碍 又無知覺之明 以知之增上言也 前則先知而後行 故云知覺心性 及與根塵 皆因幻化 卽起諸幻 以除幻者 又云非同幻觀 皆是幻故 幻相永離 此乃進修之序也 今則先云不取幻化

中

及與靜相然後 方云了知身心 皆爲掛碍 又云無知覺明 先行而後知 擧後而標前 只是牒前而已 不是論其前後也 不取幻化 與靜相然後 了知身心掛碍 又無知覺之明 無有是理也 不依諸碍者 非但身心幻化爲碍 靜觀空見 亦皆是碍故 皆不依也 永得超過碍無碍境者 碍卽身心幻化也 無碍卽靜觀空見也 而云永得超過者身心幻化 與靜觀空見之境 皆得超過也 此不依等結上不取等文而已 別無餘義也 盖了悟覺性 本不是假故 不滯幻化而得成靜觀 了悟覺性 本不是空故 不滯靜觀而得成幻觀也 又了悟覺性 雖空而卽假故 不滯靜觀而還同於幻化也 卽所謂受用世界 及與身心 常在塵域者是也 了悟覺性 雖假而卽空故 不滯幻觀 而還同於靜相也 卽所謂如器中□ 聲出于外者是也 所謂受用世界等者 牒前幻觀中變化諸幻之文也 唯如器中□ 聲出于外之言 獨當此觀也 此第三觀門 不滯靜觀而還同幻化故 不碍煩惱

下

不滯幻觀而還同靜相故 不碍涅槃 煩惱涅槃 不相留碍 寂滅輕安 遂乃現前也 所謂寂者 還同寂靜之寂也 所謂滅者 還同幻滅之滅也 前則旣成靜觀而更不取靜相 今則旣不取靜相而還同於靜相也 前則旣滅幻化而還同於幻化 今則旣同幻化而還滅於幻化也 所以云 所謂寂者 還同寂靜之寂也 所謂滅者 還同幻滅之滅也 三觀各說輕安 其故何哉 幻化不滅 則處喧而動 身心□重 不得安閑 幻化永滅 則一向冥寂 身心輕淸 方得安閑 此所謂寂靜輕安也 雖已離幻卽靜 若滯於靜觀 而不興悲化物 則知見偏局 身心亦未輕安 旣能離幻卽靜 又能不滯靜觀而起悲化物 則知見圓滿 身心更得輕安也 此所謂大悲輕安也 旣不滯靜觀而不還同靜相 旣還同幻化而不還滅幻化 則知見不得自在 身心亦未輕安 旣不滯靜觀而還同靜相 旣同幻化而還滅幻相 則知見始得自在 身心轉得輕安也 此所謂寂滅輕安而妙覺隨順之境界也

p 7-154

卽此境界 相無不盡 惑無不滅 安閑淨靜 妙湛圓明 非自他身心 我人等四相 所能及也 見有自他 汨於憎愛 則身心□重 不得輕安 所以不能及於寂滅之境也 四相之於彼境 如浮雲之於大虛 相涉無分 此是禪那之觀也 所謂禪那者 寂滅之謂也 右此三觀 前前不攝後後 後後必攝前前 前前不攝後後故 第一觀中 不說第二觀之義也 第二觀中 不說第三觀之義也 後後必攝前前故 第二觀中 先牒靜觀之文 而方說當觀之義也 第三觀中 亦先牒靜幻二觀之文 而方說當觀之義也 此三法門 皆是隨順圓覺之方也 十方如來 因此成道 十方菩薩 依此修證 若於此三 偏修一行 則未能成眞隨順 要須通修圓證然後 始得名爲眞隨順也 欲達圓覺妙境 須從此門而入 若從此入 於彼妙境 進無所碍 所以云 無碍法門 有人聞此 暫能修習 功越成就千億二乘

□爾時世尊 欲重宣此義 而說偈言 威德汝當知 無上大覺心 本際無二相

中

隨於諸方便 其數卽無量 如來摠開示 便有三種類 寂靜奢摩他 如鏡照諸像 如幻三摩提 如苗漸增長 禪那唯寂滅 如彼器中□ 三種妙法門 皆是覺隨順 十方諸如來 及諸大菩薩 因此得成道 三事圓證故 名究竟涅槃

覺本無二 方乃無量 無量方便 攝在三觀 靜如淨明鏡 幻如苗增長 禪如器中□ 此三法門 雖有淺深 而於圓覺 皆名隨順 佛及菩薩 因此道成 三皆圓證 名大涅槃

辨音章第八

慧鑑圓明 是非無惑 謂之辨 聲生於心 有節於外 謂之音 所謂辨音者 一音所演差別法門 一聞便知 明辨無惑之謂也 承威德而發問者 何也 此菩薩 轉掉擧成妙辨者也 所謂掉擧者 乃覺觀波濤之狀也 卽依根了別之識也 在凡則爲顚倒夢想 在聖則爲善揀擇妙慧也 夫掉擧之所以爲盖者 意不專一 攀緣諸境 以禪定爲仇 與昏住作對 出入乎根 塵色心之間 游戱於是非善惡之場

下

助無明之業識 障自己之靈明故也 此菩薩 以觀智 照破此惑 令飜爲善揀擇妙慧故 所有差別法門 明辨而無疑也 威德旣以觀智 令衆生轉瞋成威 此菩薩 欲令一切 亦承此觀 照破此惑 令飜爲善揀擇妙慧而觀門中 種種修習方便 請佛開示也 文中 二十五輪單複圓修 此所以令衆生 轉掉擧成妙辨者也 夫單複圓修之義 機非辨音 不能發問 知非正□ 不能開示也 師資道合 箭鋒相□ 其勢若此 自金剛 至此轉五盖 成五德也 夫五盖五德 文雖未現 而於菩薩之名 顯然可見而復潛藏於問答言意之間 讀者不可不知 頌曰 三觀假設修行路 單複圓分二十五 夢裏同憂天未曉 醒來依舊日當午

□於是辨音菩薩 在大衆中 卽從座起 頂禮佛足 右繞三□ 長□叉手 而白佛言 大悲世尊 如是法門 甚爲希有 世尊 此諸方便 一切菩薩 於圓覺門 有幾修習 願爲大衆 及末世衆生

p 7-155

方便開示 令悟實相 作是語已 五體投地 如是三請 終而復始

衆生背覺 牽纏業綱  墮在毒海 其來尙矣 返本誠難 如來善權 開示三觀 令依此而隨順覺性 此所以希有也 又一爲無量 無量攝三 固難思議 門門究竟 與覺隨順 三皆圓證 卽名究竟 實爲希有 所以讚云 如是法門 甚爲希有 此菩薩 知如是希有 興如是讚嘆 此所以爲辨也 然修習三觀之際 單複圓修之義 上智了在言前 若中下之機 則未蒙開示 不自得知故 所以問有幾修習

□爾時世尊 告辨音菩薩言 善哉善哉 善男子 汝等 乃能爲諸大衆 及末世衆生 問於如來 如是修習 汝今諦聽 當爲汝說 時辨音菩薩 奉敎歡喜 及諸大衆 默然而聽

佛旣示三觀 方欲曲開諸輪 攝盡機宜 菩薩適請故 讚而許說也

□善男子 一切如來圓覺淸淨 本無修習 及修習者 一切菩薩 及末世衆生 依於未覺 幻力修習 爾時 便有二十五種淸淨定輪

中

覺本離念 本堪修習 只因不覺 妄有四相(生住異滅) 障覆靈明 爲破四相 而立三觀 所謂未覺之覺 卽覺前不覺 後之覺也 乃離念忘情之謂也 若於四相 一一忘情 得名爲覺 隨相流轉 不名爲覺 若欲忘情 須憑觀行 所有觀行 隨機不一 便有二十五種差別修習 此乃無修習中修習 無差別中差別也

□若諸菩薩 唯取極靜 由靜力故 永斷煩惱 究竟成就 不起于座 便入涅槃 此菩薩者 名單修奢摩他 若諸菩薩 唯觀如幻 以佛力故 變化世界 種種作用 備行菩薩淸淨妙行 於陀羅尼 不失寂念 及諸靜慧 此菩薩者 名單修三摩鉢提 若諸菩薩 唯滅諸幻 不取作用 獨斷煩惱 煩惱斷盡 便證實相 此菩薩者 名單修禪那 若諸菩薩 先取至靜 以靜慧心 照諸幻者 便於是中 起菩薩行 此菩薩者 名先修奢摩他 後修三摩鉢提 若諸菩薩 以靜慧故 證至靜性 便斷煩惱 永出生死 此菩薩者 名先修奢摩他 後修禪那 若諸菩薩 以寂靜慧 復現幻力 種種變化

下

度諸衆生 後斷煩惱 而入寂滅 此菩薩者 名先修奢摩他 中修三摩鉢提 後修禪那 若諸菩薩 以至靜力 斷煩惱已 後起菩薩 淸淨妙行 度諸衆生 此菩薩者 名先修奢摩他 中修禪那 後修三摩鉢提 若諸菩薩 以至靜力 心斷煩惱 復度衆生 建立境界 此菩薩者 名先修奢摩他 齊修三摩鉢提 禪那 若諸菩薩 以至靜力 資發變化 後斷煩惱 此菩薩者 名齊修奢摩他三摩鉢提 後修禪那 若諸菩薩 以至靜力 用資寂滅 後起作用 變化世界 此菩薩者 名齊修奢摩他 禪那 後修三摩鉢提 若諸菩薩 以變化力 種種隨順 而取至靜 此菩薩者 名先修三摩鉢提 後修奢摩他 若諸菩薩 以變化力 種種境界 而取寂滅 此菩薩者 名先修三摩鉢提 後修禪那 若諸菩薩 以變化力 而作佛事 安住寂靜 而斷煩惱 此菩薩者 名先修三摩鉢提 中修奢摩他 後修禪那 若諸菩薩 以變化力 無碍作用 斷煩惱故 安住至靜 此菩薩者 名先修三摩鉢提 中修禪那

p 7-156

後修奢摩他 若諸菩薩 以變化力 方便作用 至靜寂滅 二俱隨順 此菩薩者 名先修三摩鉢提 齊修奢摩他 禪那 若諸菩薩 以變化力 種種起用 資於至靜 後斷煩惱 此菩薩者 名齊修三摩鉢提 奢摩他 後修禪那 若諸菩薩 以變化力 資於寂滅 後住淸淨 無作靜慮 此菩薩者 名齊修三摩鉢提 禪那 後修奢摩他 若諸菩薩 以寂滅力 而起至靜 住於淸淨 此菩薩者 名先修禪那 後修奢摩他 若諸菩薩 以寂滅力 而起作用 於一切境 寂用隨順 此菩薩者 名先修禪那 後修三摩鉢提 若諸菩薩 以寂滅力 種種自性 安於靜慮 而起變化 此菩薩者 名先修禪那 中修奢摩他 後修三摩鉢提 若諸菩薩 以寂滅力 無作自性 起於作用淸淨境界 歸於靜慮 此菩薩者 名先修禪那 中修三摩鉢提 後修奢摩他 若諸菩薩 以寂滅力種種淸淨 而住靜慮 起於變化 此菩薩者 名先修禪那 齊修奢摩他 三摩鉢提 若諸菩薩 以寂滅力 資於至靜 而起變化 此菩薩者 名齊修禪那 奢摩他 後修三摩鉢提

中

若諸菩薩 以寂滅力 資於變化 而起至靜淸明境慧 此菩薩者 名齊修禪那 三摩鉢提 後修奢摩他 名齊修禪那 三摩鉢提 後修奢摩他 若諸菩薩 以圓覺慧 圓合一切 於諸性相 無離覺性 此菩薩者 名爲圓修三種自性淸淨隨順 善男子 是名菩薩二十五輪 一切菩薩 修行如是

淨慧章中修多羅敎如標月指等文 當在二十五輪文後 誤在於彼 所謂標月等義 上不聯碍已斷滅之文 下不應隨順覺性之義 而誤在於彼者 彼文云 此名菩薩已入地者 隨順覺性 此云此菩薩者 名爲圓修三種 自性淸淨隨順 隨順之言 彼此一般 此菩薩者 與此名菩薩云云 語亦相似 盖因其文勢之相濫而致然也 又此結文云 善男子 是名菩薩二十五輪 盖善男子三字 亦當在結文之後 何謂 列二十五種名已 結云是名菩薩二十五輪 結已 又欲陳向下之文 復標告云 善男子云云 如彌勒章中 列五種性已 結云是名衆生五性差別 結已 復標告云 善男子云云 此其證也 若令彼此 文順意合 應云

下

此菩薩者 名爲圓修三種 自性淸淨隨順 是名菩薩二十五輪 善男子 修多羅敎 如標月指 若復見月 了知所標 畢竟非月 一切如來 種種言說 開示菩薩 亦復如是 一切菩薩 修行如是 盖指喩能詮 亦喩能觀 卽所謂二十五輪是也 所謂二十五輪 卽種種開示也 如標月指也 月喩所詮 亦喩所觀 卽所謂淨圓覺性 涅槃妙心是也 因詮而現此 因觀而證此 如以指示月 因指見月也 此所以敎菩薩如是修行也 夫未曾見月者 須因指而得見 若得見月而指可忘 未證覺者 要修觀而得證 若已得證 而觀可捨 所謂渡河 須用筏 渡岸不須船是也 故知修多羅等三十六字 當在二十五輪文後 誤在隨順覺性文中 此文在彼 則如身附□ 在此則如合符節 佛旣示二十五種輪已 恐人執敎爲實 執觀爲證而有此說也 何則 二十五輪 皆是入道方便 借方便而入道則可 守方便而不捨則不可故也 又頌中云

p 7-157

十方諸如來三世修行者 無不因此法而得成菩提 而於長行 但有一切菩薩之文 而闕一切如來之語 此旣應頌 豈長行無文而於頌獨有乎 於斯可見一切如來之語 亦闕於此而□於彼也 又於彼中無 滅碍者之句聯於此名菩薩之文 則文義相順 脈絡貫通 如去附□而身復如故也

□若諸菩薩 及末世衆生 依此輪者 當持梵行 寂靜思惟

梵行戒也 寂靜定也 思惟慧也 起修之初 敎以此者 何也 夫戒定慧法 學佛者之所以成始而成終者也 所謂堅持梵行 寂靜思惟 所以爲始也 如普眼章 所謂先依如來奢摩他行 安處徒衆 宴坐靜室 作是思惟 卽此例也 因觀行而成菩提證涅槃 此所以爲終也 所謂唯佛一人 持淨戒 與所謂海印定 法界海慧者是也 如來著衣持鉢 入城乞食 食訖 敷座宴坐然後 起定說法 卽此例也 中間一切諸位修證 莫不以此莊嚴覺路 此所以成始而成終者也 裵相國云 三藏所詮 戒定慧而已 良有以也

中

□求哀懺悔 經三七日 於二十五輪 各安標記 至心求哀 隨手結取 依結開示 便知頓漸 一念疑悔 卽不成就

三七懺悔 翹誠懇到 祈佛密應 結取標記 標記之中 若頓若漸 卽佛之密應開示也 依此而便知我之應頓應漸也 所示方便 雖違本望 是佛所授 不應疑悔 若生疑悔 觀不得成

□爾時世尊 欲重宣此義 而說偈言 辨音汝當知 一切諸菩薩 無碍淸淨慧 皆依禪定生 所謂奢摩他 三摩提禪那 三法頓漸修 有二十五種 十方諸如來 三世修行者 無不因此法 而得成菩提 唯除頓覺人 幷法不隨順

二十五輪 皆爲修習之方也 頓覺人者 不因修習 一超直入如來地者也 法不隨順者 大闡提斷善根人也 不貴修習而自暴自棄者也 頓覺人視彼方便 則一如已陳芻狗也 大闡提人 視彼方便 則如見驢舞□枝也 雖愚智之不同 其於不爲貴 一也 所以云 唯除頓覺人 幷法不隨順

下

□一切諸菩薩 及末世衆生 常當持此輪 隨順勤修習 依佛大悲力 不久證涅槃

上云無不因此法 而得成菩提 此云依佛大悲力 不久證涅槃 菩提涅槃 是一切學佛者 究竟所證二無上果也 始言一切如來圓覺淸淨中 開二十五輪 終指菩提涅槃 二無上果意有在也 讀者要須著眼

二十五輪說

眞淨界中 本無理亂 無位眞人 亦無出入 眞人一動 而禍胎始焉 禍胎旣作 而興亡著矣 興亡已著而愚智□然 愚智異路而上下分矣 君臣定矣 智爲其上而爲愚所賴 愚爲其下而爲智所攝 在下者 爲愚爲小人故 界不得不亂 居上者 爲智爲君子故 亂不得不治 於是 爲治於亂而施設戈甲 欲試賢否而分司定職 夫用人之權多端 治亂之策非一 隨機設敎 用人之權也 隨病對治 治亂之策也 靜比則列國諸候之職也 幻比則塞外將軍之任也 寂比則□中天子之事也 承順覺王 日發慧軍

p 7-158

上中

圖表  :     □ 圓覺二十五輪之圖 □

下

致令識賊不起 客塵消滅 而根門閑靜 觀境□然 此靜觀之相也 智臣慧將 經營內外 而興變化力 種種作用 此幻觀之相也 賴耶城主 咸率臣僚 聽命眞君 而□中□寂 宇宙廓淸 此寂觀之相也 所以分成二十五者 有人能守國內之職 而於塞外之任 □中之事則不能也 或有能守塞外之任 而於國內之職 □中之事則不能也 或有能奉行□中之事 而於塞外之任 國內之職則不能也 此單修三觀之相也 或有先能守國內之職 而後能守塞外之任也 先靜後幻如之 或有先能守國內之職 而後能行□中之事也 先靜後寂如之 或有先能於國內 次能於塞外 後能行□中之事也 先靜次幻後寂如之 或有先能於國內 次能於□中 而後能行塞外之任也 先靜次寂後幻如之 或有先能於國內 而後能兼塞外□中之事也 先靜而後兼幻寂如之 或有先能兼國內塞外之任 而後能行□中之事也 先兼靜幻而後寂如之 或有先能兼國內□中之事

p 7-159

而後能守塞外之任也 先兼靜寂而後幻如之 此初七輪之相也 後二七輪 亦例此知 但初七輪則靜能爲主而於幻於寂 則或先或後而或能兼之也 次七輪則幻能爲主 而於靜於寂 則亦或先後而或能兼之也 次七輪則幻能爲主 而於靜於寂 則亦或先後而或能兼之也 後七輪則寂能爲主 而於靜於幻 其先後與兼之者 亦如前也 或有一人 出將入相 俱無掛碍 動靜語默 無非三昧 此圓修三觀之相也 以是用人則國無遺賢矣 以是治亂則亂無不治矣 佛之所以無機不收 無病不治 亦復然矣 其爲曲成無遺 善權方便於焉可見 夫二十五輪之相 若非智眼 誠難甄別 以是配之 則其於義意 可庶幾乎 盖理雖一味 而敎有千差 設敎多途 而同歸一致 其於機也亦然 所入之門雖異 所至之域則斯同 竟登大覺之路 而返觀從前所作 則一如夢境相似 所謂却來觀世間 猶如夢中事是也 佛言修多羅敎 如標月指 若復見月 了知標指 畢竟非月 誠斯之謂歟 比夫安邦定國 而天下旣平則君臣合體 內外混一而訟庭

中

飜爲宴安之所 戈甲 歸於土木之用矣 當是時也 尙無賞善之名焉 何更有治亂之事乎 方信道六國 已無紛擾事 一人獨擅太平基 更知道道泰 不傳天子令 時淸休唱太平歌

大方廣圓覺修多羅了義經卷中

大方廣圓覺修多羅了義經說誼卷下

涵虛堂 得通解

p 7-159   下

淨業章第九

無垢爲淨 已然爲業 已然者 未然之對也 一念不生而孤明獨照 此未然之元也 一念□起而諸根發識 此已然之業也 此心已然而成業 則三細六□紛然競作 障覆靈明 所以明反無明 淨飜爲垢也 而云淨諸業障者 於諸業障 從□至細 損之又損 損至於無損 淨盡無垢之謂也 承辨音而發問者 何也 自金剛至辨音 歷陳五盖 染汚眞性之過患 而未明過患之所以也 故此菩薩 窮盡其源而發問 如來指四相爲過患之因由也 問云若此覺心 本性淸淨 因何染汚 使諸衆生 迷悶不入 此推徵五盖 染汚眞性過患之所由也 答云認四顚倒爲實我體 由此便生憎愛二境 憎愛卽五盖之貪瞋也 擧貪瞋則沈掉與疑

p 7-160

攝在其中矣 如四相中 但擧我相 以例其餘也 此明五盖染汚眞性之過患 本由四相而致之也 旣撒五盖 又除四相則□細障盡 淸淨無餘而覺自現前矣 淨業所以承上章而發問者以此 頌曰 初因不覺背眞常 仍起我人幾斷腸 四相雲開一眞露 海湛空澄萬像彰

□於是淨諸業障菩薩 在大衆中 卽從座起 頂禮佛足 右繞三□ 長□叉手 而白佛言 大悲世尊 爲我等輩 廣說如是不思議事 一切如來因地行相 令諸大衆 得未曾有 覩見調御 歷恒沙□ 勤苦境界 一切功用 猶如一念 我等菩薩 深自慶慰

一味無修之中 開示三觀 固難思議 復開諸輪 攝盡機宜 實不可得而思議也 一切功用 指二十五輪也 此乃歷□勤苦境界也 因佛開示 一念便知 所以深慶也

□世尊 若此覺心 本性淸淨 因何染汚 使諸衆生 迷悶不入 惟願如來 廣爲我等 開悟法性 令此大衆 及末世衆生 作將來眼 說是語已 五體投地 如是三請 終而復始

中

開悟 應作開示 開悟之言 文未便故 下所謂作將來眼 卽當開悟義也 覺性法性 體用之稱也 覺性 緣起未萌之源 修證未作之時也 法性 全指緣起 迷悟所以分也 修證所以作也 今請迷悶之故 修證之方 故云開示法性 覺性則已蒙開示 已得開悟 法性則未得開悟故 今請開示 若未蒙開示 則自不能悟 不堪作將來眼也

□爾時世尊 告淨諸業障菩薩言 善哉善哉 善男子 汝等 乃能爲諸大衆 及末世衆生 諮問如來 如是方便 汝今諦聽 當爲汝說 時淨諸業障菩薩 奉敎歡喜 及諸大衆 默然而聽

旣令除□障 又令除細惑 亦佛本懷故 讚而許說也

□善男子 一切衆生 從無始來妄想 執有我人衆生 及與壽命 認四顚倒 爲實我體 由此便生憎愛二境 於虛妄體 重執虛妄 二妄相依 生妄業道 有妄業故 妄見流轉 厭流轉者 妄見涅槃 由此不能入淸淨覺 非覺違拒諸能入者

下

有諸能入 非覺入故 是故動念及與息念 皆歸迷悶 何以故 由有無始 本起無明 爲己主宰 一切衆生 生無慧目 身心等性 皆是無明 譬如有人 不自斷命 是故當知 有愛我者 我與隨順 非隨順者 便生憎怨 爲憎愛心 養無明故 相續求道 皆不成就

只一想字 摠持三界萬法 若無妄想 萬法俱沈 性本無我 無中橫計 名爲妄想 無我計我 固是虛妄 因我更生憎愛二見 故云重執 二妄相資 造業招苦 歷於四生 因於五道 雖厭苦斷集 修道證滅 滯於無爲 不求勝進 此與生死之衆 雖昇沈不同淸濁有異 其未入覺則一也 衆生滯於有爲 二乘滯於無爲 淸淨覺海 性相俱泯 有爲無爲 二俱差過故也 如避溺投火 逃峯赴壑 俱不免於患矣 所以然者 性本虛明 而無橫計 橫計□起 虛明卽隱 卽無明之相也 二乘雖已斷煩惱 已離生死 然主宰未忘故 皆歸迷悶 不入覺海 如賊主未敗 國猶未寧也 衆生本起無明

p 7-161

如人胎中無目 稟氣成形 擧心動念 皆是無明之相也 如人命根 與生俱生 自斷誠難 欲除無明 不亦難乎 主宰未□故 從者伏已還起 根株猶在故 枝葉去已還生 正助相資 而未永斷故 雖經多□ 相續求道 而不得成 相續者 卽所謂念念相續 無有間斷者也 非謂種子現行 相續不斷也 如下文云 末世衆生 未了自性 雖經多□ 勤苦修道 但名有爲 終不能成一切聖果 又云雖勤精進 增益諸病 是故不能入淸淨覺 所謂勤苦修道 與所謂勤精進者 相續求道之謂也

□善男子 云何我相 謂諸衆生 心所證者 善男子 譬如有人 百骸調適 忽忘我身 四支弦緩 攝養乖方 微加針艾 則知有我 是故證取 方現我體 善男子 其心乃至證於如來 畢竟了知 淸淨涅槃 皆是我相 善男子 云何人相 謂諸衆生 心悟證者 善男子 悟有我者 不復認我 所悟非我 悟亦如是 悟已超過一切證者 悉爲人相 善男子 其心乃至圓悟涅槃 俱是我者心存少悟

中

備□證理 皆名人相 善男子 云何衆生相 謂諸衆生 心自證悟 所不及者 善男子 譬如有人 作如是言 我是衆生 則知彼人 說衆生者 非我非彼 云何非我 我是衆生 則非是我 云何非彼 我是衆生 非彼我故 善男子 但諸衆生 了證了悟 皆爲我人 而我人相所不及者 存有所了 名衆生相 善男子 云何壽命相 謂諸衆生 心照淸淨 覺所了者 一切業智 所不自見 猶如命根 善男子 若心照見一切覺者 皆爲塵垢 覺所覺者 不離塵故 如湯銷氷 無別有氷 知氷銷者 存我覺我 亦復如是

四相四段 一一文分三節 節節皆標 善男子 亦皆有結文 條理分明 脈絡一貫 雖有盤根錯節之處 尋其血脈 不能得匿人  衆生壽命 此三段中 文有闕誤 亦有倒置 致令文義失次 血脈不通 所謂心存少悟 備□證理 此兩句 恐倒置 應云其心 乃至圓悟涅槃 俱是我者 備□證理 心存少悟 皆名人相 又云何非彼 我是衆生 非彼我故 非彼之上 恐闕則字

下

又彼我之我 疑衍 應云云何非彼 我是衆生 則非彼故 又覺所了者之下 恐闕名壽命相四字 上三段 皆有此例故也 又存我覺我 亦復如是 存我之存 疑無字之誤 應云無我覺我 亦復如是 合上無別有氷知氷銷者之喩故也 又如湯銷氷 至亦復如是等文 當在猶如命根之下 却在於後 善男子 若心照見 至不離塵故等文 是當結文 當在亦復如是之後 先在於前 應云善男子 云何壽命相 謂諸衆生 心照淸淨 覺所了者 善男子 一切業智 所不自見 猶如命根 如湯銷氷 無別有氷知氷銷者 無我覺我 亦復如是 善男子 若心照見一切覺者 皆爲塵垢 覺所覺者 不離塵故 名壽命相 從善男子云何我相 至此 徵釋四相 隨相結名 旣爾 乃云善男子 末世衆生 不了四相 雖經多□ 勤苦修道 但名有爲 終不能成一切聖果 其文義相承 條理分明如此 讀者宜細詳焉 所謂謂諸衆生

p 7-162

心所證者者 衆生是凡之異名也 凡有內凡外凡 如所謂人者 有智人愚人之異也 此中衆生 指二乘已上 等覺已下之衆生也 故所斷障 卽是細惑 不同外凡具□之□惑也 但此中四相 與金剛四相 名同趣異 此則但指修證中細惑 彼則凡在衆生數者 莫不有之也 心有所證 證心未忘 名爲我相 乃至證於如來涅槃 於證未忘 皆名我相 未忘於證 旣悟其非 悟心未忘 名爲人相 乃至證於如來涅槃 俱是我者 悉悟其非證心雖盡 悟心猶存 則亦名人相 悟證爲非 而我不及 了悟爲非 而人不及 了心猶存 名衆生相 心照淸淨 覺了爲非 於覺未忘 名壽命相 一切業智者 業與性對 智與惑對 已然之迹 名之爲業 是非不惑 名之爲智 心有所證 證心未忘 悟證爲非 了悟亦非 而轉轉未忘 此已然之迹也 忘則一向寂滅 而隨順覺性 未忘則紛然散動 已然成迹 故名爲業 未忘於證 旣悟其非 未忘於悟 未忘於了 轉悟其非 是非不惑

中

故名爲智 言一切者 證悟了 非一而業智 成差故也 所不自見 猶如命根者 心照淸淨 覺了爲非一切業智 承覺頓銷 泯然自盡 更無能知之心 返照自盡之迹 與能盡之覺也 唯此覺心 了然獨存 猶如命根 更無第二也 譬如氷因湯盡 無別有氷 知氷盡者 唯湯獨存而更無第二也 覺我爲非 無別有我 能覺於我 亦復如是 此乃四相結文 而但擧我者 蓋擧一而兼餘也 若欲備者 應云覺我爲非 無別有我 能覺於我 覺人爲非 無別有人 能覺於人 覺衆生爲非 無別有衆生 能覺於衆生 唯此如命根之覺心 了然獨存 亦復如是 上於我人衆生 以證悟了 配之 到此但言覺者 證悟了一切業智 承覺頓銷 鎔成一覺故也 旣定證悟了之爲非 而結名爲相 歸於覺心之能盡 又欲定覺心之爲非 而結名爲相 而言曰善男子 若心照見一切覺者 皆爲塵垢 覺所覺者 不離塵故 名壽命相 一切覺 指證悟了一切業智也 覺所覺者 覺卽所謂照見也

下

所覺卽所謂一切覺也 謂雖覺證悟了一切覺 皆爲塵垢 卽此覺心 還是塵垢故 名壽命相 我人衆生壽命 亦名爲相 亦名爲業 亦名爲智 智則性之殊稱也 業則相之異名也 相與業智與性 如眼目之稱也 性起爲相 已然名業 已然之業 卽性起之相也 照寂爲性 虛明爲智 虛明之智 卽照寂之性也 於我言證 於人言悟 於衆生言了 於壽命言覺 夫於證悟了覺 轉轉知非而未能忘情絶解 故名爲業 亦名爲相 若一一忘情絶解 則所謂證悟了覺 當體虛明 絶待絶緣 但名爲智 不名爲業 但名爲性 不名爲相

□善男子 末世衆生 不了四相 雖經多□ 勤苦修道 但名有爲 終不能成一切聖果 是故名爲正法末世

是故等八字 當在下不墮邪見文後 終不能成一切聖果之句 合聯 何以故 認一切我爲涅槃之文也

□何以故 認一切我 爲涅槃故 有證有悟 名成就故 譬如有人 認賊爲子 其家財寶 終不成就 何以故 有我愛者

p 7-163

亦愛涅槃 伏我愛根 爲涅槃相 有憎我者 亦憎生死 不知愛者 眞生死故 別憎生死 名不解脫

憎我二字 當上下 與上我愛 爲對故也 言不解脫者 我相堅執於內 憎愛資發於外 內外相資 令不解脫也 不論眞妄善惡聖凡苦樂 但有欣厭取捨之情 則皆是憎愛 而無明所熏 我相所拘 而不能自脫者也

□云何當知法不解脫 善男子 彼末世衆生 習菩提者 以己微證 爲自淸淨 由未能盡我相根本 若復有人 讚歎彼法 卽生歡喜 便欲濟度 若復誹謗彼所得者 便生瞋恨 則知我相 堅固執持 潛伏藏識 遊戱諸根 曾不間斷 善男子 彼修道者 不除我相 是故不能入淸淨覺 善男子 若知我空 無毁我者 有我說法 我未斷故 衆生壽命 亦復如是

若知我空 無毁我者 有我說法 我未斷故 此兩句文有互擧也 若令備者 應云若知我空 無毁我者 有毁我者 我未空故 若斷我相 無我說法 有我說法 我未斷故 今先則擧前而遺後 後則擧後而遺前 此所以互擧也 乃譯者影略之巧也

中

□善男子 末世衆生 說病爲法 是故名爲可憐愍者 雖勤精進 增益諸病 是故不能入淸淨覺 善男子 末世衆生不了四相 以如來解 及所行處 爲自修行 終不成就 或有衆生 未得謂得 未證謂證 見勝進者 心生嫉妬 由彼衆生 未斷我愛 是故不能入淸淨覺

自章初至此 深明我見之垢 重重以障覺言之 此下方明斷盡惑障之妙方也

□善男子 末世衆生 希望成道 無令求悟 惟益多聞 增長我見 但當精勤 降伏煩惱 起大勇猛 未得令得 未斷令斷 貪瞋愛慢 □曲嫉妬 對境不生 彼我恩愛 一切寂滅 佛說是人 漸次成就 求善知識 不墮邪見

上文終不能成一切聖果之後 是故名爲正法末世之句 當在此不墮邪見之下 誤在於彼 所謂正法末世之言 在彼則如眼中着屑 在此則猶錦上添花 應云求善知識 不墮邪見 是故名爲正法末世 何則 正法 正法流行之時也 末世 邪法熾盛之時也

下

雖是正法之代 若墮邪見 則名爲末世正法 雖是末世 不墮邪見則名爲正法末世 末世衆生 不求自悟 唯求多聞 增長我見 則是墮邪見者也 □矜怠慢 求善知識 依彼所作 精勤勇猛 貪瞋不生 恩愛寂滅 則是不墮邪見者也 是故名爲正法末世 此所以漸次成就者也

□若於所求 別生憎愛 則不能入淸淨覺海

求善知識 精勤勇猛 則已離多聞增我之過矣 然於所求善知識處 別生憎愛 則亦未免爲我見之所障 而不能入覺也 上來言不能入不能成不能成就不解脫 凡下不字者九 漸次成就者一 菩薩一問迷悶不入之所以 佛重重顯我相障道過患之如此 言成就者 □一而復云漸次 於斯可見 我相障道過患之爲甚而去之之難也 亦見覺海 非精勤勇猛 斷盡我相則不能得入也

□爾時世尊 欲重宣此義 而說偈言 淨業汝當知 一切諸衆生 皆由執我愛

p 7-164

無始妄流轉 未除四種相 不得成菩提 愛憎生於心 □曲存諸念 是故多迷悶 不能入覺城 若能歸悟刹 先去貪瞋癡 法愛不存心 漸次可成就 我身本不有 憎愛何由生 此人求善友 終不墮邪見 所求別生心 究竟非成就

由執我相 迷不入覺 悟無法愛 漸得成就 於善知識 更不生情 乃能究竟 成就正覺

普覺章第十

光大而遍照之謂普 悟已而普曉之謂覺 所謂普覺者 智月舒輝 悲花發明 照燭昏衢 開覺群迷之謂也 承淨業而發問者 何也 自金剛至辨音 次第請問 蕩除五蓋之□障 淨業一章 窮盡病源 斷盡四相之細惑 □細障盡 則圓覺大智 朗然獨耀 堪興大悲 普覺群迷故 菩薩曲爲末世 請問開化之方 如來令求正知見人 不墮邪見 此乃開化末世之方也 上來諸菩薩 皆先擧當會大衆 而請問進修之方 至此但云令諸菩薩 心意蕩然 得大安隱 更不問進修之方 獨爲末世 請問開化之方 所謂得大安隱

中

所以障盡覺現者也 請問開化之方 所以普覺群迷者也 其所以承淨業而發問者以此 頌曰 正見求承作他作 平等怨親無適莫 四心發處慧光新 大地群盲同決膜

□於是普覺菩薩 在大衆中 卽從座起 頂禮佛足 右繞三□ 長□叉手 而白佛言 大悲世尊 快說禪病 令諸菩薩得未曾有 心意蕩然 獲大安隱

佛如醫王 機如病子 病子服藥 藥還成病 心猶茅塞 氣未和平 王設多方 隨宜對治 病盡脫體 心廣體□ 始號丈夫 堪紹家業 自金剛已下 皆有慶辭 然語帶疑情 皆有所未盡也 到此 滿口稱慶如此 此所以障盡入覺 而更無疑慮者也

□世尊 末世衆生 去佛漸遠 賢聖隱伏 邪法增熾 使諸衆生 求何等人 依何等法 行何等行 除去何病 云何發心 令彼群盲 不墮邪見 作是語已 五體投地 如是三請 終而復始

自旣治病 合治他疾 然醫王在日 我以已驗之方 用治他疾 醫王去後 邪法增熾 機病轉多 不可一向以此對治

下

當曲開多方以治之故 爲末世懸興此問

□爾時世尊 告普覺菩薩言 善哉善哉 善男子 汝等 乃能諮問如來 如是修行 能施末世一切衆生 無畏道眼 令彼衆生 得成聖道 汝今諦聽 當爲汝說 時普覺菩薩 奉敎歡喜 及諸大衆 默然而聽

更爲末世 別開方便 亦佛本懷故 讚而許說也

□善男子 末世衆生 將發大心 求善知識 欲修行者 當求一切正知見人 心不住相 不著聲聞緣覺境界 雖現塵勞 心恒淸淨 示有諸過 讚歎梵行 不令衆生 入不律儀 求如是人 卽得成就阿□多羅三□三菩提

慕道修眞 先須立志 願成大覺 度盡群品 發如是心 名發大心 自行化他 善知開遮 邪正不惑 名善知識 狐疑淨盡 宗眼明白 所有知見 不落斷常 名正知見 有爲無爲凡聖等法 二俱無著 名不住相 不住無爲 免墮斷見 不住有爲 免墮常見

p 7-165

此所以爲正知見也 求如是人 行如是行 則不攝他途 而順覺性 所以得成菩提也

□末世衆生 見如是人 應當供養 不惜身命 彼善知識 四威儀中 常現淸淨 乃至示現種種過患 心無驕慢 況復□財妻子眷屬 若善男子 於彼善友 不起惡念 卽能究竟成就正覺 心華發明 照十方刹

況復等八字 當在不惜身命之下 彼善知識 至心無驕慢等文 合聯若善男子等文 聖性無不通 順逆皆方便 智乃知焉 凡情難測 所以勿生驕慢 菩提種子 根於心地法雨所霑 開花結果 香熏塵刹 光照十方 所以云 心花照十方刹 此答第一問也

□善男子 彼善知識 所證妙法 應離四病 云何四病 一者作病 若復有人 作如是言 我於本心 作種種行 欲求圓覺 彼圓覺性 非作得故 說名爲病 二者任病 若復有人 作如是言 我等今者 不斷生死 不求涅槃 涅槃生死 無起滅念 任彼一切 隨諸法性 欲求圓覺 彼圓覺性 非任有故 說名爲病 三者止病

中

若復有人 作如是言 我今自心 永息諸念 得一切性 寂然平等 欲求圓覺 彼圓覺性 非止合故 說名爲病 四者滅病 若復有人 作如是言 我今永斷一切煩惱 身心畢竟 空無所有 何況根塵虛妄境界 一切永寂 欲求圓覺 彼圓覺性 非寂相故 說名爲病 離四病者 則知淸淨 作是觀者 名爲正觀 若他觀者 名爲邪觀

作是故作 謂作一切善法 止是止息 謂息一切邪念 任是任從 謂任心所造 不拘止作 滅是寂滅 謂斷煩惱 心境俱空 作止任滅 皆行者之不可遺者也 但心有所取 則於覺有碍 名之爲病 應離之應 料度而未決之辭也 彼善知識 知見已正 應離四病 然或於中 有所取著 不可保也 所以云應 下云離四病者 卽知淸淨 語帶或有未離之義也 盖圓覺性中 四皆無迹 一有所取 卽非淸淨 此不可依 反此則可 於可不可 決擇無疑 名爲正觀 不然則名之爲邪也 此答第二問也

□善男子末世衆生 欲修行者 應當盡命

下

供養善友 事善知識 彼善知識 欲來親近 應斷驕慢 若復遠離 應斷瞋恨 現逆順境 猶如虛空 了知身心 畢竟平等 與諸衆生 同體無異 如此修行 方入圓覺

心有取捨則與覺相違 欲證此覺 須去其情 或逆或順 心無取捨 了知自他 同體無異 如此修行 方入圓覺 此答第三問也

□善男子 末世衆生 不得成道 由有無始 自他憎愛 一切種子 故未解決 若復有人 觀彼怨家 如己父母 心無有二 卽除諸病 於諸法中 自他憎愛 亦復如是

諸病本於憎愛怨親等觀 自他兩忘 心無有二 卽除諸病 此答第四問也

□善男子 末世衆生 欲求圓覺 應當發心 作如是言 盡於虛空 一切衆生 我皆令入究竟圓覺 於圓覺中 無取覺者 除彼我人一切諸相 如是發心 不墮邪見

度盡生 廣大心也 令入覺 第一心也 無取覺 常心也 除我等 不顚倒心也 發心之初 心不定 向不遇如來正修行路 未免墮於邪見坑中 應發四心 免墮邪見 此答第五問也

p 7-166

□爾時世尊 欲重宣此義 而說偈言 普覺汝當知 末世諸衆生 欲求善知識 應當求正見 心遠二乘者 法中除四病 謂作止任滅 親近無驕慢 遠離無瞋恨 見種種境界 心當生希有 還如佛出世 不犯非律儀 戒根永淸淨 度一切衆生 究竟入圓覺 無彼我人相 常依止智慧 便得超邪見 證覺般涅槃

不犯等兩句 與長行第一答文相應 今當於第四離病應頌 而其語意 則與長行離病之文 不相當也 當在心遠二乘之句之下 應云應當求正見 心遠二乘者 不犯非律儀 戒根永淸淨 長行云 不著聲聞緣覺境界 以至云不令衆生 入不律儀故也 謂心遠二乘 不犯非律 戒淨除病之者 是正知見者也 發心之者 當求如是正知見人 承事習學 但觀自己 誠與不誠 任他善友 親近遠離 逢違勿生瞋 順情亦不喜 心無違順 猶以爲奇 生如佛想 如是修行 度生入覺 心無我人 常依智慧 便超邪見 當證涅槃

中

圓覺章第十一

德無不備而化無不周曰圓 智無不明而法無不了曰覺 所謂圓覺者 自他覺滿 還同本覺 而無所不極之謂也  承普覺而發問者 何也 前雖化物 其化未周 隨其化之未周 而知其證亦未圓也 故菩薩 復爲末世 請問開化之方 如來別開方便 備立三期 攝盡群機 同歸圓覺 夫然後 證無不圓 化無不周 證化各詣其極而無水不圓也 圓覺所以承普覺而發問者以此 頌曰 風停波息已成觀 限滿隨方體自安 別□互修雖異路 佛境現時無兩般

□於是圓覺菩薩 在大衆中 卽從座起 頂禮佛足 右繞三□ 長□叉手 而白佛言 大悲世尊 爲我等輩 廣說淨覺種種方便 令末世衆生 有大增益

上來三觀諸輪 與普覺章五種答問等 此所謂種種方便也 依而修習則不墮邪見 增益慧命 此所以有大增益也

□世尊 我等今者 已得開悟 若佛滅後 末世衆生 未得悟者 云何安居 修此圓覺淸淨境界

下

此圓覺中 三種淨觀 以何爲首 惟願大悲 爲諸大衆 及末世衆生 施大饒益 作是語已 五體投地 如是三請 終而復始

我等今者 已得開悟之言 安於覺海 更無所畏 忍俊不禁 滿口自許之辭也 由是 不問當會進修之事 但問開化末世之方也 同前普覺所問 而更有所進也 所謂施大饒益者 請說大衆度生之方而饒益也 非請大衆進修之方也 大衆則已得開悟 心意蕩然 得大安隱故也 所以問中無文也 但所謂爲末世衆生 施大饒益者 請說末世進修之方也 饒益一言 而含二義也

□爾時世尊 告圓覺菩薩言 善哉善哉 善男子 汝等 乃能問於如來 如是方便 以大饒益 施諸衆生 汝今諦聽 當爲汝說 時圓覺菩薩 奉敎歡喜 及諸大衆 默然而聽

復爲下根 開示道場加行 是佛本懷故 讚而許說也

□善男子 一切衆生 若佛住世 若佛滅後 若法末時 有諸衆生 具大乘性

P 7-167

信佛秘密大圓覺心 欲修行者 若在伽藍安處徒衆 有緣事故 隨分思察 如我已說 若復無有他事因緣 卽建道場 當立期限 若立長期 百二十日 中期百日 下期八十日 安置淨居 若佛現在 當正思惟 若佛滅後 施設形像 心存目想 生正憶念 還同如來常住之日 懸諸幡華 經三七日 稽首十方諸佛名字 求哀懺悔 遇善境界 得心輕安 過三七日 一向攝念 若經夏首 三月安居 當爲淸淨菩薩止住 心離聲聞 不假徒衆 至安居日 卽於佛前 作如是言 我比丘比丘尼優婆塞優婆夷某甲踞菩薩乘 修寂滅行 同入淸淨實相住持 以大圓覺 爲我伽藍 身心安居 平等性智 涅槃自性 無繫屬故 今我敬請 不依聲聞 當與十方如來 及大菩薩 三月安居 爲修菩薩 無上妙覺大因緣故 不繫徒衆 善男子 此名菩薩示現安居 過三期日 隨往無碍

過三七日一向攝念八字 當在懺悔之下 輕安然後攝念 意不順也 欲修行者 若有度生利益等事 則於諸觀門 隨分思察 若無事緣 當立期限

中

修習此觀 先三七日 禮佛懺悔然後 一向攝念思惟 修習如是 則遇善境界 得心輕安也 若不懺悔而修習 則帶垢修禪 縱然修習 難得輕安 如人浣衣然後加色 則其色得純 不然則不純矣 則遇善境界 得心輕安 其力本於三七懺悔 非專在於攝心靜觀也 所謂過三七日 一向攝念者 謂三七懺悔 三七日滿 一向攝散 住於正念也 非謂得心輕安然後 一向攝散 住於正念也 故知過三七日等兩句 當在懺悔之下 下三觀中 一一云 非彼所聞 一切境界 終不可取 則知此所謂善境界 卽下所謂一切境界也 威德章三觀中 一一結云 內發輕安 此所謂得心輕安 卽彼所謂內發輕安也 所謂輕安 卽善境界也 非別有所現也 彼云便能內發寂滅輕安 聯云妙覺隨順寂滅境界 寂滅境界 卽善境界也 若經夏首等者 期限未滿 則雖夏首已臨 不應入衆結夏 但至安居日 各稱其名 披陳情悰 依實表白 旣以圓覺 爲我伽藍 則隨我所往

下

皆是道場 何必繫於徒衆然後 以爲安居哉 又圓覺體寬 恢恢無外 乾坤猶不攝 宇宙豈能該 則南北東西 皆是道場 通途通衢 何往不可 是名菩薩 示現安居 期限若滿 則雖夏限未終 隨往無碍

□善男子 若彼末世 修行衆生 求菩薩道 入三期者 非彼所聞 一切境界 終不可取

謂入三期者 如我所敎 先三七日 禮佛懺悔 過三七日 一向攝念 則遇善境界 得心輕安 非彼所聞 一切境界 終不可取 卽知入三期者 與非彼所聞兩句之間 含如上許多意也 此則摠標 下乃別列也

□善男子 若諸衆生 修奢摩他 先取至靜 不起思念 靜極便覺 如是初靜 從於一身 至一世界 覺亦如是 善男子 若覺遍滿一世界者 一世界中 有一衆生 起一念者 皆悉能知 百千世界 亦復如是 非彼所聞 一切境界 終不可取

功夫始終不離靜淨二字 靜極便淨 淨極光通達 所謂覺者 離念之智也

p 7-168

卽所謂光也 智如明鏡 念如塵垢 鏡若有垢 雖近不現 鏡若無垢 遠近皆現 智不離念 觸事面墻 智若離念 萬法俱照 身爲智影 國土亦然 智淨影明事事無碍故也 靜觀之用 在於內發寂靜輕安 若非是境卽不應取

□善男子 若諸衆生 修三摩鉢提 先當憶想十方如來 十方世界一切菩薩 依種種門 漸次修行 勤苦三昧 廣發大願 自熏成種 非彼所聞 一切境界 終不可取

種種門 則自行化他 種種行門也 勤苦三昧 依二利行 勤修苦倒 所得三昧也 修幻觀者 當念佛菩薩如是修行所得三昧 作是願言 我亦如彼修習 以成三昧 如是作念 自熏成種 幻觀之用 在於內發大悲輕安 若非是境 卽不應取

□善男子 若諸衆生 修於禪那 先取數門 心中了知生住滅念 分齊頭數 如是周□ 四威儀中 分別念數 無不了知 漸次增進 乃至得知百千世界一滴之雨 猶如目覩所受用物 非彼所聞 一切境界 終不可取

中

心本圓明 光透法界 爲想所碍 不得其用 雖修靜觀 靜想猶存 雖修幻觀 幻亦未忘 須依寂觀 以滅其想 如日中天 無幽不燭 無遠不照 又如明主 旣治賊徒 又知賊主窩盤之處 令不得隱 則更無興謀作亂之期 反爲忠臣 而爲左右 國方淸泰 永無憂慮 中外遠近 皆屬一人 所有諸事 君所共知 寂觀亦然 修習功成 觀智分明 根身器界 通爲智境 □細念相 無不了知 差別萬法 皆悉得知 寂觀之用 在於內發寂滅輕安 若非是境 卽不應取

□是名三觀初首方便

前之三觀 已是分明 此中所明 益明於前 曲爲中下故也 盖愚人聽命 詳說乃解 不然則不能解也

□若諸衆生 □修三種 勤行精進 卽名如來 出現于世

三觀備修 則成種智 萬德體具 名爲佛出

□若後末世 鈍根衆生 心欲求道 不得成就 由昔業障 當勤懺悔 常起希望

下

先斷憎愛 嫉妬□曲 求勝上心 三種淨觀 隨學一事 此觀不得 復習彼觀心不放捨 漸次求證

鈍根不勤 功不得成 先須懺罪斷障 後乃隨力互習 精進無怠 以求證入

□爾時世尊 欲重宣此義 而說偈言 圓覺汝當知 一切諸衆生 欲求無上道 先當結三期 懺悔無始業 經於三七日 然後正思惟 非彼所聞境 畢竟不可取 奢摩他至靜 三摩正憶持 禪那明數門 是名三淨觀 若能勤修習 是名佛出世 鈍根未成者 常當勤心懺 無始一切罪 諸障若消滅 佛境便現前

志有定向 事方得就故 勸令立期 懺業思修 懺業業盡 思修情絶 卽於觀觀 各得輕安 如彼威德章中所聞 苟不如然 則不可取 三種輕安 是佛境界 苟能親造如是境界 則障無不盡 德無不現故 名佛出 人人本分 固同佛境 乃因業障 不能得齊 障山若倒 佛境便現 佛於三觀 爲上中下根 開別□互修 其洪慈普濟 曲成無遺 於斯可見

p 7-169

賢善首章第十二

天資不凡而力能勝任爲賢 決擇是非而□邪現正爲善 所謂賢善首者 已成法器而堪任大法 已得正眼而降魔轉法 作衆善元首 爲群賢所先之謂也 承圓覺而發問者 何也 從文殊至於圓覺 次第發揚 法義已周 正宗已終 堪傳爲後軌 開生物解故 請安其名 流傳通泰 此賢善之所以 爲賢善之首也 其所以承圓覺而發問者以此 善首之承圓覺而發問 猶普賢之繼文殊而發起也 文殊與圓覺同位 普賢與善首 又同德也 旣同位而同德故 其始終發揚如此 文殊之於華嚴 旣能發信 又當證位 普賢之於圓覺 旣當依悟起修 於彼亦當果後常行 今圓覺之當於極證 善首之後於圓覺 亦復然也 夫一經始末 主伴同會 別爲序分 悟修證化 通爲正宗 今此一章 別爲流通 到此則一經之體備矣 諸佛能事畢矣 頌曰 依名奉敎復修行 隨分宣揚刮衆盲 熏種多生當證果 天神所以衛爲營

中

□於是賢善首菩薩 在大衆中 卽從座起 頂禮佛足 右繞三□ 長□叉手 而白佛言 大悲世尊 廣爲我等 及末世衆生 開悟如是不思議事 世尊 此大乘敎 名字何等 云何奉持 衆生修習 得何功德 云何使我 護持經人 流布此敎 至於何地 作是語已 五體投地 如是三請 終而復始

開悟 當作開示 旣云廣爲而云開悟文未便故 自經初至此 其所開示 皆如來因地之法行 果上親證之境界 秘藏所蘊之德用 曾所未聞之法門 非智知識識之境界故 名不思議

□爾時世尊 告賢善首菩薩言 善哉善哉 善男子 汝等 乃能爲諸菩薩 及末世衆生 問於如來 如是經敎功德名字 汝今諦聽 當爲汝說 時賢善首菩薩 奉敎歡喜 及諸大衆 默然而聽

安名顯德 致令奉持 轉轉流通 是佛本懷故 讚而許說也

□善男子 是經 百千萬億恒河沙諸佛所說 三世如來之所守護 十方菩薩之所歸依 十二部經淸淨眼目 是經 名大方圓覺陀羅尼 亦名修多羅了義 亦名秘密王三昧 亦名如來決定境界 亦名如來藏自性差別 汝當奉持 善男子 是經 唯顯如來境界 唯佛如來 能盡宣說 若諸菩薩 及末世衆生 依此修行 漸次增進 至於佛地 善男子 是經 名爲頓敎大乘 頓機衆生 從此開悟 亦攝漸修 一切群品 譬如大海 不讓小流 乃至蚊□ 及阿修羅 飮其水者 皆得充滿 善男子 假使有人 純以七寶 積滿三千大千世界 以用布施 不如有人 聞此經名 及一句義 善男子 假使有人 敎百恒河沙衆生 得阿羅漢果 不如有人 宣說此經 分別半偈 善男子 若復有人 聞此經名 信心不惑 當知是人 非於一佛二佛 種諸福慧 如是乃至盡恒河沙一切佛所種諸善根 聞此經敎 汝善男子 當護末世 是修行者 無令惡魔 及諸外道 惱其身心 令生退屈 爾時世尊 欲重宣此義 而說偈言 賢善首當知 是經諸佛說 如來善護持 十二部眼目 名爲大方廣圓覺陀羅尼 現如來境界 依此修行者 增進至佛地 如海納百川 飮者皆充滿

p 7-170

假使施七寶 積滿三千界 不如聞此經 若化河沙衆 皆得阿羅漢 不如宣半偈 汝等於來世 護是宣持者 無令生退屈 爾時會中 有火首金剛 □碎金剛 尼藍婆金剛等八萬金剛 幷其眷屬 卽從座起 頂禮佛足 右繞三□ 而白佛言 世尊 若後末世一切衆生 有能持此決定大乘 我當守護 如護眼目 乃至道場所修行處 我等金剛 自領徒衆 晨夕守護 令不退轉 其家乃至永無災障 疫病銷滅 財寶豊足 常不乏少 爾時大梵王 二十八天王 幷須彌山王 護國天王等 卽從座起 頂禮佛足 右繞三□ 而白佛言 世尊 我亦守護是持經者 常令安隱 心不退轉 爾時 有大力鬼王 名吉槃茶 與十萬鬼王 卽從座起 頂禮佛足 右繞三□ 而白佛言 我亦守護是持經人 朝夕侍衛 令不退屈 其人所居一由旬內 若有鬼神 侵其境界 我當使其碎如微塵 佛說此經已 一切菩薩 天龍鬼神八部眷屬 及諸天王梵王等 一切大衆 聞佛所說 皆大歡喜 信受奉行

大方廣圓覺修多羅了義經卷下